
Peymanek Nû 


Li gor rapirsiya li 11 bajarên Kurdan, 
xwestekên Kurdan yen sereke ev in: 

^ Statûya siyasî: 81% 

Perwerdehiya bi kurdî: 92 % 

bilêtekê qezenc bike ^ 




ii<i 


Nav û navnîşana we:.. 
Telefona we:. 



5 kuponên ji 
hejmarên cûda 
yên Rûdawê bibire 
i û ji vê navnîşanê 

1 re bişîne: 


Nav navnîşan 
û telefona xwe 
ji bîr nekin 





Rûdaw Media GmbH 

- Tîrûpişk - WnjiRiiffRM 

r Gutenbergstr 63 a I / 'M 

50823 Köln / Almanya | 


Parêzer Uzun 


Buroya Parêzeriyê 


Em li seranserê 
Almanyayê 
di xizmeta we de ne 


Agahiyên zêdetir^ 12 £ 



4 191631 701506 


0 0 0 1 9 


9 



771869 104000 



2 0 Nûçe, raport û hevpeyvînên 
taybet. Herroj, 24 saetan. 


Rûdaw.net 


www.rudaw.eu 

info@rudaw.eu 











































































2 


Aktuel 


Rûdaw I Hejmar 147 




Sansekê bidin 

» Zarokê penaber ji kampa 
Domîzê/Dihokê dimire, 
eger bilez neyê emeliyat kirin 


Köln (Rûdaw) - Hem bê nas- 
name, hem penaber, hem jî 
giran nexweş: Gava Mohamed 
Salih Qubat çavên xwe li dinê 
vekir, bê şans bû. Zarokê 10-salî 
ji Dêrîka Hemko ne tenê weke 
malbata xwe li Sûriyê bê nifûs û 
ji hemû mafên bingehîn bêpar 
bû, ew herwiha bi nexweşiyeke 
giran a dil jidayikbû. Dilê wî bi 
kun e û damarê bingehîn a ku 
diçe "pişikê" xetimî ye; di ser de 
jî bergê wî yê dil, ku bi damarê 
bingehîn a cesedê ve girêdayî 
ye, ne baş girtî ye. Niha jî metir- 
siyeke gellekî mezin heye ku 
dilê Mohamed, ku ev 8 sal in 
tevlî malbata xwe li kampa pe- 
naberan a Domîz/Dihokê di 


nava perîşantiyê de dijî, her kê- 
liyekê bisekine û dawî li jiyana 
wî bîne. Ancax emeliyateke 
mezin dikare vî kurikî ji mirinê 
xelas bike. Lê mercên teknolojî 
û pisportiya doktorên li Başûrê 
Kurdistanê ji bo emeliyateke 
wiha kompleks têrê nakin. 
Lewma nexweşxaneya zanîn- 
geha Bonnê li Almanyayê bi her 
şêweyî xwe daye ber ku Moha- 
med li Almanyayê derman bike. 
Rêvebirê beşa kardiyolojiya za- 
rokan ya Universitatsklinik 
Bonn, Prof. Dr. Johannes Breuer, 
ji bo berhevkirina mesrefên 
dermankirina Mohamed, ku nê- 
zîki 30.000 € wê lê mesref bibe, 
bi kampanyayeke mezin bang li 


gelê xêrxwaz dike ku ji bo Mo- 
hamed bibin alîkar. Li aliyê din 
konsolosxaneya Almanyayê li 
Hewlêrê jî ji vê rewşa aloz hay- 
dar e û soz da ku, eger mesrefên 
dermankirinê werin dayin, ewê 
jî ji ber sedemên hûmanîter pa- 


saportekê ji Mohamedê 
nasname" re çêbikin, daku ew 
derbasî Almanyayê bibe. 

Xêrxwazên ku pirsên wan 
derbarê alîkariya ji bo Moha- 
med hebin, dikarin bi Jomana 
Djoumma (jomanadjoumma@ 


otmail.com, Tel.: 0049-228- 
92989178, Mobîl: 0049-178- 
8495283) bikevin têkîliyê. 

Jomana hem bi malbata Mo- 
hamed, hem bi nexweşxaneya 
Bonnê di nava pêwendiyê de 
ye. 


Kesên ku dixwa- 
zin alîkariya 
Mohamed bikin, 
dikarin vê yekê 
bi rêya vî hesabê 
bankayê bikin: 


Hundirê Almanyayê: 
Xwediyê hesab 
(Kontoinhaber): 
Universitatsklinikum Bonn 
Banka (Kreditinstitut): 
Deutsche Bank Bonn 
Hejmara hesab 
(Kontonummer): 0313791 
Hejmara bankayê 
(BLZ ):380 700 59 
Armanca pereşandinê (Verwen- 
dungszweck): G-022.0022 Mo- 
hamed (dagiritina vê rêzê 
gellekî pêwîst e, daku xebatka- 


rên nexweşxaneyê zanibin ku 
pereyê hatin şandin ji bo xelas 
kirina Mohamed in) 


n 

P 

X' 

d 

! kum n 


Derveyî Almanyayê: 

Nav: Universitaetskliniki 
Bonn 

Banka: Sparkasse Koeln/Bonn 
Hesabê navnetewî ya bankayê: 
IBAN (International 
BankAccount Number): 
DE52370501980010650661 
Swift-BIC: COLSDE33 


Xêrderên ku pêdiviya wan bi ka- 
xeteke fermî (Spendenbeschei- 
nigung) heye, ji bo bikaribin 
ereyên ku dane vê aksiyona 
xêrxwaz ji bacên xwe qut bikin, 
ikarin têkîliyê bi nexweşxa- 
neya Bonnê re deynin: 


Prof. Dr. Johannes Breuer 
Direktor der Abteilung Kin- 
derkardiologie 
Zentrum fur Kinderheil- 
kunde des Universitatsklini- 
kums Bonn 


Memûrekî îcrayê dawetek Kurdan têk bir 


Koln (Rûdaw) - Saeta xelatda- 
yînê bû, dema ku 30 polîsên 
awisturyeyî bi ser salona wan a 
dawetê de girtin û zava bi xwe re 
birin. Li salonê derdore 2000 
mêvan amade bûn. Sûcê zavayê 
kurd: Şirîkekî wi yê berê giliyê wî 
kiribû û ew bi wê yekê sûcdar kir 
ku ew bi pereyên wî daweta xwe 
çêdike. 


Ev bûyera balkêş nîvê meha 
Adarê 2012 li gundekî nêzî pay- 
texta Awisturya Viyanayê çêbû. Ji 
hingî ve fîlmên video yê daweta 
Onur G. (35) û Yasemin (25) li ser 
youtube û malperên din rojane bi 
hezaran caran tê tikandin û şîro- 
vekirin. Hin ji wan kesên ku fîl- 
man şîrove dikin nerazîbûn û 
dilgiraniya xwe tînin ziman ku 


Riza Demir (jor): Wan bi pereyên 
min daweta xwe çêkirin, min ji pe- 
reyên xwe xwestin. 


çima polîsan di roja dawetê wan 
herdu ciwanan de bi ser wan de 
girtin û hinek kes jî henek û laqir- 
diyên xwe bi Onur G. û Yaseminê 
dikin. Heta televizyonên almanî jî 
bûyera daweta Kurdên li Viya- 
nayê ji xwe re kirin mijar. 

Berpirsê vê serdegirtina me- 
mûrekî îcrayê (bi fermana dad- 
gehê pereyan ji denydaran 
distîne) û 30 polîsên awisturyeyî 
bi ser daweta Onur û Yasemînê 
de, Kurdekî din yê 57 salî bi navê 


Telefon: 0228/287-33350 
E-Mail: 

johannes.breuer@ukb.uni- 

bonn.de 


Riza Demir bû. Riza Demir wiha 
behsa bûyerê kir: "Piştî ku ez 30 
salan li hotela Intercontinental 
xebitîm, min dixwest ku ez resto- 
rantekê ji xwe re vekim. Wekî 
şirîk jî ez û malbata Onur G. li hev 
hatin. Berê jî wan pereyên xelkê 
dixwarin û wan ez jî xapandim. 
Çar dozên min li hemberî wan di- 
meşin, lê heta niha min ti pere ji 
wan wernegirtine. Ez jî ji wan 
aciz bûm ku deynên min nadin, lê 
li aliyê din bi dehhezaran Euro ji 
bo daweta xwe xerc dikin. Jixwe 
pirsgirêk ne ew e ku pereyên wan 
tine, ew naxwazin deynên xelkê 
bidin wan " 

Tevaya pereyên ku polîsên 
awisturyeyî dikarîbûn wê şevê bi 
dest bixin, tenê 600€ bû. Ev hej- 
mara biçûk jî hîn bêtir bû sedema 
nerazîbûnan. Li gor qanûnên 
Awisturyeyê, memûrekî îcrayê 
dikare tenê pereyên bi kesê sûc- 
dar re ji wî bistîne û bi Onurê 
zava re tenê 600 € hebûn. Polîsan 
nikarîbûn xelatên bûk û zavê ji 
wan bistînin. 

îrketa Rapirsînê ya 
SAMERê li 11 bajarên 
Kurdan (Amed, Agirî, 
Êlih, Bedlîs, Çewlik, 
Colemêrg, Mêrdîn, 
Riha, Şirnex û Dêrsimê) ra- 
pîrsînek çêkir. Di rapirsînê de ji 
sedî 81,5 ji bo Kurdan statûya si- 
yasî xwestin. Ji sedî 92 perwerde- 
hiya bi kurdî xwestine. Kesên ku 
federasyon, xweserî, serxwebûn 
û xurtkirina rêveberiyên herêmî 
xwestine pirr in. Tiştê balkêş ew 
e ku alîgirên AKPê jî bi qasî alîgi- 
rên BDPê statûyek ji bo Kurdan 
xwestine. Ji sedî 31ê kesên ku 
tevlî vê rapirsînê bûne dengê xwe 
didin AK Partiyê. Şêwirmendê 
SAMERê yê vê rapirsînê û serokê 
Baroya Amedê, parêzer Mehmet 
Emîn Aktar, encamên vê rapir- 
sînê ji Rûdawê re şîrove kirin. 

We çima hewcedar î bi rapirsî- 
neke wiha dît? 

Dema meseleya çareserkirina 
pirsgirêka kurd tê nîqaşkirin, tim 
pirsa "Kurd çi dixwazin?" tê kirin. 
BDP xweseriya demoratîk dixwaze, 
HAK-PAR û KADEP federasyonê di- 
parêzin. Lê bi rastî jî xweserî û fe- 
derasyon wê li ser kîjan esasî 
çêbikin, sînor ji kû dest pê dike û li 
kû diqede, kesek nabêje. Di vê pê- 
vajoya ku makeqanûn tê amadeki- 
rin de, me xwest em ji gelê Kurd 
bipirsin ka çi dixwaze. Ji ber vê 
yekê me li 11 bajarên Kurdan ev ra- 
pirsîn çêkir. Me dixwest li gorî vê 


Encama rapirsîna li 11 bajarên Kurdan: 

81% Kurdan statû dixwazin 


Kurd li Bakurê Kurdistanê çi dixwazin? 


Perwerdeya 
zikmakî 
(giŞtî) 



şeklî îdare nabe. Dixwazin sîs- 
tema îdarekirina Tirkiyeyê bigu- 
here. Yên xweserî, serxwebûn û 
federasyonê dixwazin hene. 
Kesên ku dixwazin îdareyên he- 
rêmî xurt bibe, hene. Lê di en- 
camê de ji sedî 80 jortir ji bo 
Kurdan statû dixwazin. 

Yên ku statû dixwazin tenê 
BDPyî ne yan dildarên AK Par- 


Eger BDP partiyeke Kurdistanî be, wê bika- 
ribe eniya xwe ya r< wergirtinê fireh bike. 


demografîka Kurdistanê xebatekê 
bikin. Lewre li vir Ereb, Tirk, her 
wiha meshebên şafiî, elewî û henîfî 
dijîn. Her wiha Îsewî hene. Me 
xwest em daxwaza wan hîn bibin. 

Di encama vê xebatê de çi der- 
kete holê? 

Kurd dibêjin bi vî şeklî jiyan ji 


tiyê jî hene? 

Yên ku dengê xwe dane AK Par- 
tiyê jî statû dixwazin. Gellek kesên 
ku rayên xwe dane AK Partiyê serx- 
webûnê dixwazin. Yên ku rayên 
xwe dane AK Partiyê ji sedî 15 serx- 
webûn, ji sedî 27 xweseriya demo- 
kratîk, ji sedî 7 federasyon, ji sedî 
13 xurtkirina îdareya herêmî dix- 



girên AK Partiyê statû dixwazin. 

Yên ku rayên xwe dane BDP'ê çi 
dixwazin? 

Ji sedî 20 serxwebûn, ji sedî 55 
xweseriya demokratîk, ji sedî 15 
federasyon xwestine. Ji sedî 96 
BDPiyan statû xwestine. Bi tevahî 
yên ku di vê rapirsînê de cîh gir- 
tine, ji sedî 19 serxwebûn, ji sedî 
41 xweseriya demokratîk, ji sedî 
12 federasyon xwestine û ji sedî 9 
xurtkirina otonomiya herêmî 
xwestine. Yanê ji sedî 82 statû 
xwestine. Dibe ku encama vê ra- 
pirsînê ne li gorî dilê AK Partiyê û 
ne jî li gorî dilê BDPê be. Lê dax- 
waza gel ev e. Dil dixwaze hin ra- 
pirsînên din jî çêbibin. Eger 
rapirsînên din jî çêbibin, wê bibe 
wesîqeyên wisa ku kes êdî nikare 
înkar bike ku Kurd statû dixwazin. 

Madem tabana AK Partî û BDPê 
ji Kurdan re statû dixwazin, gelo 
çima herdu partî nikarin ji hev 
bixwin, rayên hev bistînin? 

Belkî rayên diçin AK Partiyê biçin 


Mehmet Emîn Aktar: Kurd êdî 
naxwazin di nava vê sîstema 
heyî de bijîn û dixwazin sîstem 
bi temamî bê guhertin. 

BDPê lê rayên BDPê naçin AK Par- 
tiyê. Hem AK Partî dibêje ez statû 
qebûl nakim, zimanê kurdî nabe zi- 
manê perwerdehiyê û hem jî Kurd 
rayên xwe didin vê partiyê. 


Sedî 62 alîgirên 
AK Partiyê statû 
dixwazin. 


Sedema vê yekê li gorî we çi ye? 

Kurdên ku rayên xwe nadin 
BDPê û statû dixwazin, ji neçariyê 
ray didin AK Partiyê. Di nava Kur- 
dan de ji sedî 30 rayên dîndar û 
muhafezekaran heye. Ev ray hel- 
bet bê xwedî nîn in. Dibe ku BDPê 
weke partiyeke çep dibînin, ji ber 
vê yekê ray nadin BDPê. Hinek ji 
van rayên xwe didin AK Partiyê, 
hinek didin Saadetê û hinek jî 
didin Has-Partiyê. Hinek jî dibe 
qet naçin ser sandoqan. Eger par- 


tiyeke ku ji bo Kurdan statû dix- 
waze, ji bo zimanê kurdî perwer- 
dehî bixwaze û muhazakar bê 
avakirin, mimkun e rayên AK Par- 
tiyê kêm bike. Yan jî BDP di aliyê 
oldaran de hurmetkar be, di kad- 
royên xwe de, şaredariyan de cîh 
bide wan û ji wan re deriyek veke, 
mimkun e bikaribe rayê wî aliyî 
bigre. Eger BDP partiyeke Kurdis- 
tanî be, wê bikaribe eniya xwe ya 
raywergirtinê fireh bike. 



AK Partiyê herçiqas gavêrn 
TRT-6 û avakirina kursiyan ___ 
zanîngehan de avêt jî, piştî hilbi- 
jartina 2011ê gav paşde avêt. 
Gelo wisa biçe, wê encameke 
çawa derkevê holê? 

Di demên dawî de girtin zêde 
bû. Li Roboskiyê qetlîamek çêbû, 
ev 5 meh in ti gav nehatine avê- 
tin, kiryarên vê bûyerê nehatin 
darizandin, nehatin cezakirin. Vê 
yekê hêviya mirovan şikand. Di 
tabaiia AK Partiyê de jî nerazîbûn 
heye. Parlementerên di nava AK 
Partiyê de jî êşiyan. Di tengasi- 
yeke zor de ne. Ji ber vê yekê her- 
kes ji xwe re rêyek vedike. Lê ji 
ber nîmetên desthilatdariyê nika- 
rin dev ji parlementerî û meqama 
xwe berdin. Lê ez baş dizanim hin 
parlementerên di nava AK Par- 
tiyê de li der û dorê gotine rêya 
ku AK Partî diçe ne ti rê ye. Wij- 
danê wan diêşe, gellekî aciz bûne. 
Ji evqas girtinan aciz in. Dewlet 
niha dibêje muxatab li kû ne? Mu- 
xatab hemû di zindanan de ne. Te 
muxatabên xwe avêtine girtîgehê 
û tu behsa muzakereyê dikî. 

Kesên ku di vê rapirsînê de deng 
dane, ji kîjan qadên civakê pêk 
tên? 

Jinên ku di mala xwe de dixebi- 
tin, xwendevan, karker, karmen- 
dên dewletê, esnaf, bazirgan 
statû dixwazin. Ev kes dizanin ku 
eger statûyek neyê naskirin, ev 
têkoşîn û şer wê bidome. Ev yek 
di meseleya ziman de jî wisa ye. 
Daxwaza gel pirr zêde ye. Ji sedî 
91 dixwazin perwerdehiya zi- 
manê kurdî pêk bê. 


Reşad Ozkan 

C îhgire serokê HAK-PARê 
Fehmi Demîr dawiya hefta 
borî li bajarê Munchenê bû. 
Siyasetmedarê HAK-PARê Demir ji 
aliyê komeleya Komkarê ji bo se- 
mînera bi navê "Karên ji bo Make- 
zagona Nû û Pirsgirêka Kurd li 
Tirkiyeyê" hatibû dawetkirin. 

"Makezagonek nû pêwîst e" 


Demir di axaftina xwe de bibîr 
xist ku PKKê berê serxwebûn û 
yekitiya herçar perçeyên Kurdis- 
tanê dixwest û niha tiştekî ji oto- 
nomiyê kemtir dixwaze û got ku 
partiya wan doh jî federalizm dix- 
west û îro jî. Cîhgirê serokê HAK- 
PARê Kurd û Tirkan wek goşt û 
neynûk binav kirin û wiha axivî: 
"Pirsgirêka Kurd, pirsgirêkeke za- 
gonî ye, ne pirsgirêkeke dewle- 
tek serbixwe ye. Makezagonek nû 
ji Tirk û Kurdan re pêwîst e. Divê 


"Makezagona nû bo çareseriyê fersend e’’ 


makezagona nû cîh bide daxwa- 
zên bingehî wek: Naskirina nas- 
nameya kurdî, li Kurdistanê divê 
zimanê kurdî wekî fermî bê qe- 
bûlkirin û perwerdeya kurdî û 
statûyek siyasî ji bo Kurdistanê." 



Fehmî Demîr 


Dewletek federal û du netewe 

Demir destnîşan kir ku make- 
zagonên berê li ser bingehek oto- 
rîter, yek al, yek milet, yek ziman 
û yek nîjadî hatibûn amadekirin 
û got, "heta niha hemû makeza- 
gonên Tirkiyeyê maf û berjewen- 
diyên Kurdan yên demokratîk û 
netewî înkar kirin. Hilbijartinên 
12ê Hezîranê û referendûma 12 
îlona sala 2010ê rêya makezago- 
nek demokratîk vekirin, divê ev 
fersend ji dêstên me neçe." 

Demir daxuyand ku partiyên 
tirk jî dizanin ev sîstema nijadpe- 
rest û otoriter edî nikare bê dom- 
kirin û axaftina xwe wiha dom 
kir: "Konjuktûra herêmî û ya din- 
yayê jî edî ne amade ye. Tirkiye 
divê xwe biguherîne û pirsgirêka 
Kurd çareser bike û pêşiya xwe ji 
bo demokrasiyê veke. Divê Tir- 
kiye bibe dewletek demokratîk û 


federal ku ji 2 neteweyan, Tirk û 
Kurdan, pêk tê. Hemû kêmnete- 
wên din jî divê mafên xwe yên de- 
mokratîk bistînin. Lewma em 
dixwazin di makezagona nû de 
federalîzm jî cîh bigre û bo Kurd 
xwe bi xwe îdare bikin, ji bo Kur- 
distanê statûyekî federalî bê nas- 
kirin. Em naxwazin ji dewleta tirk 
biqetin, Kurd û Tirk wekî goşt û 
hestiyan bi hevre dijîn. Xweserî jî 


ne xirab e, lê em dewletek ser- 
bixwe naxwazin." 

Demir di çareseriya pirsgerêka 
Kurd de BDPê wek aliyekî kurd di- 
bîne lê rexne jî dike: "Em siyaseta 
BDPê şaş dibînin. Erê rast e, me bi 
taktîkî di hibijartinên 12ê Hezîrana 
201 lê de alîkarî da BDPê û ji bo 
partiya me ev biryarek pirr giran 
bû. Me di nav xiraban de BDPê ya 
baş dît. Me raya giştî agahdar nekir, 
lê endam û alîgirên me ji vê siya- 
seta me ya referendûmê agahdar 
bûn." 


"Em amade ne Burkay bibe serokê HAK-PARê” 


F ehmi Demir: Birêz Burkay di siyaseta Tirkiyeyê û ya Kurdan de 
kesayetek pirr girîng e. Hatina wî ya Tirkiyeyê pirr kevir le- 
qand, çavên siyasetmedar û medyaya tirkî li ser wî bûn û hêjî li 
ser wî ne. Burkay bi fermî heta niha ji bo serokatiya HAK-PARê 
xwe pêşniyar nekir, lê em di nava xwe de hemfikir in: Rêvebirên 
partiyê û hemû alîgirên me dixwazin Burkay bibe serokê HAK- 
PARê. Ez niha naxwazim pirr eşkerê bikim, lê ez bawer dikim ku 
ew jî bo serkeftina siyaseta kurd û xurtbûna HAK-PARê amade ye. 

293 roj in Ocalan parêzer û kesûkarên xwe nedîtine 


"Tirkiye heta 2014ê rê 
nade bo dîtina Ocalan" 



Hêmin Xoşnaw 

P iştî ku 13 leşkerên 
Tirk 14ê Tîrmeha 
2011ê de di bose- 
yeke gerîllayên 
PKKê de hatin 
kuştin, êdî rê ne- 
hatiye dayîn ku Rêveberê PKKê, 
Abdullah Ocalan li Zindana îmra- 
liyê de parêzerên xwe bibîne. 
Çavdêrekî Tirk vê siyaseta hikû- 
metê weke hewleke Serokwezîr 
Erdogan dibîne di rêya ku bibe 
Serkomarê Tirkiyeyê de, herwiha 
dibêje "piştî destpêkirina proseya 
tecrîda Ocalan alîgir û hevsozên 
PKKê bêtir bûne." 

Li Zindana îmraliyê, çendîn 
caran di bin navê têkçûna rewşa 
hewayê, tirafîka deryayê yan xira- 
bûna keştiya veguhestinê rê ne- 
hatiye dayîn ku parêzer û 
kesûkarên Ocalan wî bibînin. Lê 
ti caran tecrîdê weke vêcarê dom 
nekir. îro pêncşem (17ê Gulanê) 
296 roj in ku Ocalan parêzer û ke- 
sûkarên xwe nedîtine. 

Ocalan ku sizayê zîndankirina 
heta hetyê li zîndana tîpa F ya gir- 
tîgeha leşkirî ya îmraliyê derbas 
dike, niha di temenê 63 saliyê 
deye û ev 13 salin di vê zîndanê 
de ye. Parêzerên Ocalan heta niha 
ji ber tercrîda ser muwekîlê wan, 
çendîn caran serlêdana komîteya 
rêgirtina li îşkencekirinê CPT ki- 
rine û komîteya navhatî 4 car ra- 
porên lêkolînê amadekirine. 

CPT di rapora 16ê Sibata 
2003yê de behsa astengkirina dî- 
tina Ocalan ligel parêzerên wî 
dike û dibêje "rewşa hewayê eger 
ne musayid be, divê hevdîtin neyê 
retkirin, lê bê paşxistin bo roja 
din.” 

Di rapora sêyem a vê komîteyê 
de jî ku di 22yê Gulana 2007ê de 
hatiye belavkirin, dibêje "li îmra- 
liyê ji sala 1999ê heta niha tiştekî 
nehatiye guhertin." Di rapora 
2010êdejîdibêje "divê evtecrîda 
ku li îmraliyê tê domandin, bi 
dawî bê." Helbet piştî derçûna 
hukmê Ocalan, çendîn caran as- 
tengkirina dîtina wî dubare bûye, 
lê vê carê ji hemû carên berê 
bêtir domkir. 


"Tecrîda serOcalan 
ji ya Mandella girantir e" 

Di meha Çileya 2005êde parê- 
zerê Serokê berê yê Afrîkiya 
Başûr, Nelson Mandella, Esa 
Mosa bi armanca serdana îmra- 
liyê gihişt Tirkiyeyê. Lê Wezareta 
Dada Tirkiyeyê destûr nedayê. 
Mosa ev biryarê rexnekir û got 
"tevî ku Mandella li cizîrekê zîn- 
danî kiribû, lê çendîn girtiyên din 
jî li cem wî bûn û ew ne bi tenê 
bû. Tecrîda Mandella weke ya 
Ocalan giran nebû.” 

Hevdîtinên wî hatine kêmkirin 

Yekemîn hevdîtina Ocalan ligel 
parêzeran di 25ê Sibata 1999ê de 
hat pêkanîn. Di sala yekem a gir- 
tina wî de mafê wî hebû di heftiyê 
de du caran parêzerên xwe bi- 
bîne. Parêzerên wî di vê salê de 
46 caran ew dîtin. 


Lê ji destpêka sala 2000yê êdî 
mafê parêzerên wî hebû di hef- 
tiyê de tenê carekê wî bibînin. Bi 
vê şêweyê jî di wê salê de 32 
caran Ocalan dîtin, di sala 
2001êde jî parêzerên Ocalan 33 
caran ew ziyaret kirin, di sala 
2002yê de jî bi giştî 46 caran 
çûne cem wî û 12 caran jî daxwa- 
ziyên hevdîtinê hatin retkirin. Di 
salên dûv de hejmara hevdîtinan 
hatin kêmkirin, bi şêweyekê bû 
ku di sala 2004ê de tenê 19 caran 
Ocalan dîtin û di sala 2005êde jî 
45 caran doza hevdîtinê kirin, lê 
tenê 15 caran hevdîtin pêkhat. 

Di sala 2008ê de astengkirina 
serdana Ocalan rekord kir û 147 
rojan li ser hev rê nedan Ocalan 
parêzerên xwe bibîne. Di sala 
2009ê de jî careke din 77 rojan li 
serhev rênedan ew parêzerên 
xwe bibîne. 

Dawî hevdîtina Ocalan di 27ê 
Tîrmeha sala borî de bû. Parêze- 
rên Ocalan 59 caran çûne ben- 
dava Borsayê da bi keştiyê biçin 


îmraliyê, lê Dozgeriya Bursayê bi 
hênceta têkçûna rewşa hewayê 
rênedaye wan. 

Nahêlin kesûkar jî wî bibînin 

Astengkirina dîtina Ocalan ne 
tenê parêzerên wî digire, lê kesû- 
karên wî jî digire. Di 19ê Çileya 
sala 201 lê de bo cara dawiyê bi- 
rayê wî yê biçûk Mehmet Ocalan 
çû îmraliyê lê ew jî bêyî dîtina wî 
vegeriya û karbidestên îmraliyê 
nameyeke Ocalan nîşanî wî 
dabûn ku tê de nivîsandibû "rewş 
gellekî aloz e, hevdîtina me wê 
baş nebe.” 

Piştî çaverêbûneke dirêj û di 
bin goşarên CPTê, di 17ê Mijdara 
2010ê de 5 girtiyên siyasî yên 
PKKê veguhestin zîndana îmra- 
liyê cem Ocalan. Li gor daxuyani- 
yên Ocalan piştî birina van 5 
girtiyan, ew di heftiyê carekê 
hevdû dibînin û nêrînên xwe go- 
tûbêj dikin. Lê piştî tecrîda ser 


Mehmet Ocalan: 

Deriyê çareserki- 
rina pirsgirêka 
kurd bi vekirina 
deriyê hevdîtina 
Ocalan vedibe. 


Ocalan ji 27ê Tîrmeha borî, rê 
nayê dayîn ku parêzerên van 5 
girtiyan jî biçin îmraliyê. 

Mehmet Ocalan derbarê rêne- 
dana dîtina birayê xwe dibêje, li 
Tirkiyeyê mafên Kurdan li gor ya- 
sayê nehatine parastin, yan yasa 
nikare mafên Kurdan biparêze. 
Ocalan bo Rûdaw got, "ti zanyari- 
yên me derbarê rewşa tendirustî 
û jiyana Ocalan tunene. Li gor 


yasa û mafên zîndaniyan her gir- 
tiyekî mafê wî heye ku kesûkarên 
wî di mehê de carekê serdana wî 
bikin. Lê ev nêzîkî salekê ye min 
birayê xwe nedîtiye.” 

Mehmet Ocalan di dirêjahiya 
axaftinên xwe de got "berê bi 
rêya kesûkarên girtiyên îmraliyê 
carna me dengûbasên wî dizanîn, 
lê ev pênc meh in em tiştekî jê ni- 
zanin. Saziyên têkildarên Yekîtiya 
Ewropayê di vê derbarê de ber- 
pirsyariyên xwe nakin. Ev di warê 
siyasî û yasayî de helwesteke me- 
tirsîdar e.” 

Ocalan nizane armanca dew- 
letê ji encamdana vê tecrîda ser 
birayê wi bo vê dema dirêj, çi ye 
"em nizanin projeya dewleta Tir- 
kiyeyê ji tecrîda ser birayê min çi 
ye. Lê divê her kes vê rastiyê nas 
bike ku Apo bo çareseriya aşiti- 
yane û demokratîk a pirsgirêka 
Kurd, aktorê sereke ye. Rêjeya ji 
sedî 90ê Kurdan aşitî û çareserki- 
rina pirsgirêka Kurd bi azadî û 
muxatebgirtina Ocalan girêdane." 
Herwiha got "ev rewşa ku serok 
tê de ye giran e û êdî nayê qebûl 
kirin. Eger tiştek bi serê Ocalan 
bê, wê pirsgirêka Kurd gellekî ji 
berê aloztir bibe. Deriyê çareser- 
kirina pirsgirêka Kurd bi vekirina 
deriyê hevdîtina Ocalan, vedibe.” 

Tevî ku astengkirina hevdîtina 
Ocalan ligel parêzer û kesûkarên 
wî, bandor nekiriye ser têkiliyên 
Tirkiyeyê ligel welatên din û sazi- 
yên mafên mirovan, lê carna Ye- 
kîtiya Ewropa û CPTê daxwaz ji 
Tirkiyeyê dikin ku ew êdî mafên 
Ocalan weke zgirtiyekî binpê 
nekin. Hikûmeta Tirkiyeyê jî bo 
vê mebestê çendîn caran hewl 
dane çarçovekî yasayî bo tecrîda 
ser Ocalan bibîne, lê heta niha 
serketî nebûye. 

"Tecrîda Ocalan alîgirên 
wî zêde dike" 

Serokê Odeya Parêzerên 
Amedê, Parêzer Emîn Aktar bo 
Rûdaw dibêje "xwestin tecrîda 
ser Ocalan bikin tiştekî yasayî, 
dixwestin yasayekê derxînin ku 
mafê dadwerî hebe hevdîtina gir- 
tiyekî bo mawê 6 mehan qedexe 
bike, lê piştre dest jê berdan.” Ni- 
vîskar û çavdêrê siyasî yê Tirk, 
Cuneyt Ulsever bawer dike ku gi- 
rankirina tecrîda ser Ocalan pey- 
wendî bi hewlên Serokwezîrên 
Tirkiyeyê heye ku xwe bo Serok- 
komariyê amade dike. 

Ulsever di daxuyaniyekê de bo 
Rûdaw got "Di siyaseta Serokwe- 
zîr de himber pirsgirêka Kurd 
paşdezivirînek heye. îro Serok- 
wezîr siyaseteke neteweperistî 
ya tund himber Kurdan dide me- 
şandin. Armanca wî jî bidestxis- 
tina baweriya neteweperistên 
Tirk e di hilbijartinên Serokatiya 
Komarê de ya sala 2014ê. Loma 
ez bawerim ku tecrîda ser Ocalan 
wê heta 2014ê bidome.” 

Ev nivîskarê Tirk derbarê ban- 
dora vê siyasetê li ser Kurdan û 
Bakûrê Kurdistanê dibêje "vê si- 
yasetê sûdeke mezin gihand 
PKKê. Lîberalên Kurd heta niha 
hinek helwestên PKKê rexne di- 
kirin, lê bi saya vê siyaseta Hikû- 
metê ew bûne hevsozên PKKê.” 

Umer Osê, Însyatîfa Niştimanî ya Kurdên Sûrî: 


Em ligel danûstandinên 
bi rêjîma Sûriyê re ne 



» Serok Talabanî û ez bawer im 
herweha serok Mesûd Barzanî dilsoz 
mane ji bo pêwendiyên xwe bi malbata 
Esed û gelê sûrî re. 

^ Li cem me Kurdan ti cografyeke hevgirtî 
tine û li herêmên me Ereb û Fileh jî dijîn. 



mer Osê (1958) 
yek ji Kurdên 
naskirî ye, yên 
xwedî girêda- 
nên bi rejîma 
Sûriyê re. Di hil- 
bijartinên heftiya borî ya parle- 
mentoya Sûriyê de Umer Osê jî 
wek parlementer hat hilbijartin. 
Ew bi eslê xwe ji bajarê Dirbêsiyê 
ye, lê ev bêtirî 30 sal in ku ew li 
Şamê dijî. Osê bi salan kadroyekî 
PKKê bû, dema serokê PKKê Ab- 
dullah Ocalan li Sûriyê bû. Birayê 
wî yê biçûk Welat Osê di nav 
rêzên PKKê de şehîd ketiye, xwiş- 
keke wî heta berî demeke kurt 
gerîllayeke PKKê bû, berî ku ew ji 
ber rewşa xwe ya tenduristî berê 
xwe bide Ewropayê. Di vê hev- 
peyvîna ligel Rûdawê de Umer 
Osê behsa helwesta rejîma Sûriyê 
û ya opozîsyonê beramber gelê 
kurd li Sûriyê dike. 

Rûdaw: Însyatîfa Niştimanî ya 
Kurdên Sûrî çi ye? 

Umer Osê: Em şepêleke nişti- 
manî ya sûrî ne. Rêxistina me di 
2009ê de hat damezirandin. Rê- 
xistina me xwe mijûlî pirsa kurdî 
li Sûriyê dike. Pêkhatiya kurdî li 
Sûriyê yek ji pêkhatiyên mezin û 
kevin ên gelê sûrî ye. Ew di bêtir 
ji pêncî salên borî de ji jiyana si- 
yasî ya niştimanî ya sûrî dihat bi- 
dûrxistin û niha jî piştguhkirin 
berdewam e. Kurd ji mafên xwe 
yên çandî bêpar in û ew di des- 
tûra Sûriyê de nehatine pejiran- 
din. Em dixwazin ku Kurd di 
hikûmet, parlemento, dezgehên 
dewletê û îdara mehelî de cîh bi- 
girin. Herweha em doza perwer- 
dekirina bi zimanê kurdî li 
dibistanên li herêmên kurdî 
dikin. Em dixwazin ku mafên 
Kurdan di destûrê de bên miso- 
ger kirin. 

Lê Însyatîfa Niştimanî ya Kurdên 
Sûrî çi ye? 

Tevlî ku pirraniya endamên 
Însyatîfa Niştimanî ya Kurdên 
Sûrî Kurd in, lê di nav me de her- 
weha Ereb, Ermen, Siryan, Kel- 
danî-Aşûrî û Çerkes hene. Li gor 
rêbaza me her welatiyekî sûrî di- 
kare bibe endamê rêxistina me. 


Rêxistina we fermî dixebite? 

Na. Lê niha em li ser dixebitin 
ku em wek partiyeke siyasî bên 
pejirandin. Lê ji ber ku qanûna 
hilbijartinan partiyên li ser bin- 
geha neteweyî, olî, mezhebî yan 
herêmî qedexe dike, emê navê 
partiya xwe bikin "Şepêla Muba- 
dera Niştimanî". Ji bo em destûrê 
bistînin, diviyabû em navê 
"Kurdî" rakin. 

Heta niha dewleta Sûriyê li dijî 
Kurdan gellek proje pêk anîne. 
Yek ji wan projeyan bi navê 
"Kembera Erebî" ye. Li gor wê 
Ereb hatin anîn ji bo herêmên 
kurdî, daku demografiya wan bê 
guhertin. Helwesta we beramber 
van projeyan çi ye? 

Li Sûriyê niha ji aliyê serok 
Beşar el-Esed ve vekirineke bal- 
kêş û giring peyda bûye. Kêşeya 
Kurdên ku di sala 1962ê de 
nasname ji wan hatin stendin, 
çareser bû. Herweha kêşeya 
Kurdên "mektûm" jî çareser 
bû. Û niha alavên ragihandinê 
yên sûrî balê dikişînin ser Kur- 
dan. 0Lz û kesayetiyên din ên 
kurd di bernameyên zindî yên 
televizyonê de derdikevin. Em ji 
elif ta ya behsa pirsa kurdî dikin. 
Ez bawer im ku gellek pirsgirê- 
kên Kurdên Sûriyê mîna mafên 
siyasî û çandî û herweha projeya 
Kembera Erebî wê bên çareser 
kirin. Ez dibînim ku hikûmetên li 
Sûriyê yên di dema borî de heta 
80ê ji sedî di ber kêşeya kurdî de 
berpirs in. Lê tevgera kurdî jî ber- 
pirsa piştguhkirina Kurdan e. Em 
wek Însyatîfa Niştimanî ya Kur- 
dên Sûrî ligel peywendiyên ligel 
rêjîmê ne, çi di asta siyasî de û çi 
jî di ya ewlekarî de. Em bi roj ligel 
berpirsên dewletê dicivin, ne bi 
şev û bi dizî wek berpirsên parti- 
yên kurdî. Partiyên kurdî ajende- 
yan pêşkêş dikin ku ne guncaw in 
bi rewşa Kurdan li Sûriyê. Li cem 
me Kurdan ti coxrafiyeke hevgirtî 
tine û li herêmên me Ereb û Fileh 
jî dijîn. 

Te got pirsa Kurdên bênifûs û 
yên "mektûm" hat çareser kirin. 
Li Sûriyê bêtirî 150.000 Kurdên 


"mektûm" hene. Heta niha ti bir- 
yareke fermî derneketiye ku 
ewê nasnameya sûrî bistînin. 

Piraniya Kurdên "ecnebî" nas- 
nameya sûrî stendin. Hin kes 
hene ku li derve dijîn, eger ew ve- 
gerin Sûriyê, ewê jî paseportan 
bistînin. Li parêzgeha Hesekê 
dora 3000 heta 5000 kesên 
"mektûm" hene. Pirraniya wan 
Kurd in, lê herweha hin Fileh û 
Ereb jî di nav wan de hene. Serok 
biryarek stendiye ku nasname- 
yan bide wan. Lê heta niha ji ber 
hin kêşeyên burokratîk ev kêşe 
nehatiye çareserkirin. Di hefte- 
yên bê de ewê nasnameyên xwe 
bistînin. 

Tevgera kurdî herêmên kurdî li 
Sûriyê wek beşek ji Kurdistanê 
dibîne. ji bo we jî ew dever Kur- 
distan e? 

Ji mafê gelê kurd e ku çareni- 
vîsa xwe bi xwe diyar bike. Mafê 
miletekî, ku endamên wî dora 40 
- 45 milyon e, heye ku bibe xwedî 
dewleteke fermî. Lê em di însya- 
tîfa Niştimanî ya Kurdên Sûrî de 
bi çavekî din li meseleyê dinêrin. 



Niha vekirinek heye 
û divê partiyên kurdî 
alîkariya min bikin. 


Peşi em Suri ne, 
piştre Kurd. 


Em doza cudabûn, 
fed ralî yan hikûm- 
zatî nakin. 


Pirsa kurdî li Sûriyê naşibihe 
pirsa kurdî li Kurdistana îraq, 
îran û Tirkiyeyê. Em doza mafên 
xwe li jêr seqfê dewleta sûrî 
dikin. Em doza cudabûn, federalî 
yan hikûmzatî nakin. Eger em 
bala xwe bidin Kurdistana îraqê, 
ew doza dewleteke kurdî nakin, 
tevLî ku ev ji mafê wan e. 

Erê, hûn dibêjin li Sûriyê beşek ji 
Kurdistanê heye? 

Ev rastiyeke dîrokî ye. Em 
beşek ji vê coxrafiya û demogra- 
fiya dîrokî ne. Lê em niha doza 
tevlêkirina me di jiyana siyasî ya 
Sûriyê de dikin, wek neteweyek 
duyem li Sûriyê, di hundirê dew- 
leteke sûrî ya yekgirtî de. 

Di nasnameya her welatiyekî ji 
Sûriyê hatiye nivîsandin ku ew 
welatiyekî erebî yê sûrî ye. Ev 
çawa çêdibe ku welatiyek kurd 
di heman demê de ereb jî be? 

Bi rastî demeke dirêj pêwîst e 
heta em mafên xwe yên rewa bi 
dest bixin û bibin welatiyên asta 
yekemîn li Sûriyê. Em Kurd in û 
ne Ereb in. Nabe kesek bi zorê 
bibe Ereb. Pêşî em sûrî ne, piştre 
Kurd in an Ereb in an Misilman in 
an Fileh in. Me hêvî dikir ku des- 
tûra nû ya Sûriyê bi şêweyekî 
zelal hebûna Kurdan bipejirîne. 
Lê destûr ne Quranek an Încîlek 

pîroz e. Ezê van pirsan di Parle- 
mentoya Sûriyê de bidim nîqaş 
kirin. Divê li Sûriyê rêz li nas- 
nameyên cuda yên ne erebî bê 
girtin. 

Hûn helwesta opozîsyona sûrî 
beramber pirsa kurdî çawa dibî- 
nin? 

Ew komên ku li hundir û der- 
veyî Sûriyê navên opozîsyonê li 
xwe kirine, ji hikûmetên ku di 
dema borî de li Sûriyê hebûn, xe- 
rabtir in. Ew ji wan hikûmetan 
şovenîtir in. Ji aliyekî ve opozîs- 
yona di Encûmena Stenbolê de 
[Encûmena Niştimanî ya Sûrî, 
Rûdaw] heye, ku xwe avêtiye 
hembêza Recep Tayyip Erdogan, 
ew Osmaniyê Selçûkî yê nû. Ew 
doza destwerdana leşkerî ji aliyê 
NATOyê ve li dijî Sûriyê dikin, bi 
alîkariya Tirkiye û Erebistana 
Siûdî û hevkarên wan ên din. Ji bo 
wan ne giring e ku îsrael jî beş- 
darî rûxandina rêjîmê bibe. Ew 
ne tenê rêjîmê ji xwe re armanc 
dibînin, lê belê tevaya Sûriyê. Ew 
dixwazin Sûriyê ji hev bixin û wê 
dabeş bikin, bikin kanton û dew- 
letên wehabî yên selefî. Ev opo- 
zîsyona ne niştimanî ye. 
Opozîsyoneke din li hundir heye, 
ku li dijî destwerdana leşkerî ye, 
lê herweha li dijî diyaloga bi rê- 
jîmê re ye jî. Ez helwesta wan be- 


ramber pirsa kurdî negatîv dibî- 
nim. Helwesta rêjîmê niha ji ya 
opozîsyoinê baştir e. Opozîsyo- 
neke sêyem heye ku niştimanî ye 
û ligel diyalogê ye û em jî xwe ji 
wê dibînin. 

Partiyên kurdî jî bi opozîsyona 
sûrî re di diyalogê de ne. Gerek 
ew çi bikin? 

Ez şîretê didim partiyên kurdî 
û ji wan tika dikim ku xwe ji van 
tevgerên opozîsyonê vekişînin. 
Ez pêşniyar dikim ku ew bigihin 
hev û lêvegereke kurdî ya nişti- 
manî saz bikin û di zûtirîn demê 
de bi serokatiya siyasî ya dewletê 
re bikevin diyalogê. Dergeh ji bo 
wan vekirî ye. Mixabin wan di 
asta stratejîk ya niştimanî de hin 
şaşitî kirine. Wan diyalog û hev- 
dîtina bi serok Beşar el-Esed re 
boykot kir. Ev firseteke dîrokî bû. 
Em ligel mayina vê rêjîmê ne, 
tevlî aliyên wê yên negatîv. Bedîl, 
Xwedê neke ku bê, wê ji bo Kur- 
dan gellekî xerabtir be. 

Hûn dibêjin ku helwesta rejîmê 
beramber pirsa kurdî ji ya opo- 
zîsyonê baştir e. Çawa baştir e? 

Eger hûn bala xwe didin ragi- 
handina Sûriyê, hûnê bibînin bê 
ew çiqas giringiyê dide Kurdan. 
Vê salê kanala televizyonê ya sûrî 
ya fermî bernameya nûçeyan birî 
û ahenga Newrozê li Helebê zindî 
weşand. Niha vekirinek heye û 
divê partiyên kurdî alîkariya min 
bikin, ji bo ku em mafên siyasî û 
çandî bi dest bixin. Ez bawer im 
ku rejîm niha ji opozîsyonê bêtir 
amade ye ku ji bo Kurdan tenazu- 
latan pêşkêş bike. 

Beriya du mehan hûn ji bo ser- 
danekê chûbûn Silêmaniyê. Ser- 
dana we fermî bû? 

Na, ne fermî bû. Ev yekem car 
bû ez chûm Herêma Kurdistanê. 
Ez mêvanê serok Celal Talabanî 
bûm. Ez wek çalakvanekî sûrî yê 
kurdî dora hefteyekê li Silêma- 
niyê mam. Min ti name ji serokê 
Sûriyê yan hikûmeta sûrî bi xwe 
re neanîbû. Min ji serok Talabanî 
re helwestên serok Beşar el-Esed 
şirove kirin. Wî nameyeke devkî 
ji bo gelê kurd û yê sûrî û her- 
weha serokatiya Sûriyê bi min re 
şand. Wî got ku ew ligel gelê sûrî 
ye û ku îraq wê nebe xwedî hel- 
westeke dijminane li hember Sû- 
riyê di vê rewşê de. Serok 
Talabanî, û ez bawer im herweha 
serok Mesûd Barzanî, dilsoz 
mane ji bo peywendiyên xwe bi 
malbata Esed û gelê sûrî re. Ewê 
alîkariya Sûriyê ji wan re, di dema 
opozîsyonê de, ji bîr nekin. 

Hevpeyvîn: Sîrwan Hecî Berko 

Partiya Keskan çavî Kurdan 


Kopenhag: Kurdên penaber 
dîsa di greva birçîbûnê de ne! 


Nesrîn Rojkan 


E v 10 roj in ku 20 mêrên 
kurd yên di temenên 20 
heta 50 salî de li Navenda 
Penaberî li Sigerslev, li girava 
Sydsjaellandê bi li dijê saziyên 
penaberî yên Danmarkê, ketine 
greva birçîbûnê. 

Penaberan bersîva neyînî ji 
bo daxwaziya penaberiyê li Da- 
nîmarkê wergirtine, lê ji ber 
rewşa nearam li Sûriyê jî nika- 
rin vegerin warê xwe. Herwiha 
nikarin li welatekî din yê Yekî- 
tiya Ewropayê jî daxwaza pena- 
beriyê bikin, ji ber ku qanûnên 
welaten Ewropayê destûra vê 
yekê nadin. 

Penaber di kampa penaberan 
de dimînin, bê ku bizanin ka si- 
beroja wan bi çi rengî dibe. Wan 
niha kon vedane û ji bo mafê pa- 
neberiyê ketine çalakiya greva 
birçîbûnê. Dengê baranê li konê 
wan dide û wan destê xwe daye 


ber rûyê xwe û kûr kûr jiyana 
xwe diponijin. Yek ji wan nexweş 
ketiye heta niha, lê ew dibêjin 
"em ji mirina xwe natirsin” 
lewra tu deriyek vekirî nemaye ji 
wan re. Hêviyên wan pûç bûne û 
ti çareseriyê nabînin. 

Li gor malpera kurdî Jiyan.dk, 
namzedê parlemena danimarkî 
yê nîv-kurd, Lars Aslan Rasmus- 
senê Sosyal-Demokrat, ji ber 
rewşa penaberan xemgîn e. Lars 
Aslan Rasmussen wiha dibeje: 
"Ez ji bo rewşa Kurdên di grevê 
de gellekî xemgîn im. Ew di 
rewşeke gellekî tevlîhev de asê 
mane, ne dikarin ji Danîmarkê 
derkevin, ne jî dikarin vegerine 
Sûriyê. Ew bi pêşerojeke nedi- 
yar re li navenda penaberan gi- 
rêdayî mane.” 

Lars Aslan Rasmussenê li ber 
redkirina daxwaziya penaberiya 
wan dikeve, lewra dizane ku ti 
mafekî Kurdan li Sûriyê tine, 
herwuha ”em dizanin ku rejîma 




wir dikare îşkenceyê li mixali- 
fên xwe bike, yan jî hema wan 
bidin kuştin.” Hêviya Lars Aslan 
ew e ku saziya penaberan carek 
din li rewşa wan binêrin û siya- 
seta penaberiyê ya hikûmeta 
berê jî biguhrînin ku bikarin 
mafê runiştina mirovî li Danî- 
markê bidine van penaberan. 
"Bêguman, ji ber ku hêviyên 
min ji hikûmeta niha ew e ku si- 
yasetek bêtir mirovane ji bo pe- 
naberan pêk bîne, li gor 
hikumeta berê. 

Li gor Jiyan.dk, Saziya mafê 
penaberan (Asylret) di peyama 
çapemeniyê de radigihîne ku 
”Erka partiyên hikûmetê ya si- 
yasî û mafê mirovî ewe ku bi 
xwe biçe cîhê xwepêşandanê û 
bi xwe xwe derbarê rewşa ten- 
duristiya çalakvanan xwe agah- 
dar bike. Sazî bal dikşîne ser wê 
yekê ku çalakvan dizanin ku xe- 
teriya birçîbûnê heta mirinê jî 
dikare biçe. 




I 




Arif Unal: Ne bes e ku mirov bi xwe Kurd be 


destpêka Hezîranê de bihata li- 
darxistin, lê got, "Ji ber hilbijar- 
tinên pêşwext zehmet e ev pilan 
di heman rojê de pêk bê. Divê em 
li benda damezirandina hikû- 
meta eyaletê bisekinin û li gor 
texmîna min wê civîn piştî bên- 
vedana havînê, ango di meha Te- 
baxê an jî îlonê de, bê 
lidarxistin." Unal rexne li du par- 


lementerên partiya Die Linke 
yên parlementoya NRWê jî kir û 
got, “ji bo çareseriya pirsgirêka 
Kurdan ne bes e ku mirov bi xwe 
Kurd be.“ 

Di hejmara borî de Rûdawê navê 
Arif Unal di nava berendamên kurd 
de weşandibû. Lê Unal ji gundê 
Korkmaz yê navçeya Goksunê ya ser 
bi Mereşê ye û bi eslê xwe Cerkez e. 


Li jêr zexta polîsên Swêdê 

Keçek ji Dihokê 
vegerandin Swêdê 


Stockholm (Rûdaw) - Piştî ve- 
şartina wê bo dema salekê li nav- 
çeyeke nêzîkî bajarê Dihokê, bi 
rêya hewldana çend çalakvanên 
sivîl û mafê mirovan, herwiha li 
jêr zexta polîsan û piştî girtina 
çend endamên malbata wê, 
W.M.A. ya 16 salî bi hevrêtiya bi- 
rayê xwe beriya çend rojan û bi 
rêyeke nediyar gihişte Swêdê û 
niha di mala xwe de li jêr çavdê- 
riya polîsên de dijî. 

Keça ku hatibû revandin ragi- 
hand ku pirsgirêka wê nemaye, 
lê çavkaniyekê ji polîsên swêdî ji 
Rûdawê re daxuyand: “Ew di tir- 
seke mezin de dijî û em guman 
dikin hêjî gef li ser hebe. Egera 
wê yekê heye bi kotekî û bi awa- 
yekî neyasayî hatibe zewican- 
din.” Ev zêdeyî salekê ye ku 
W.M.A bi kotekî ji aliyê endamên 
malbata wê ve biribûn Kurdis- 
tanê û guman tê kirin ku li wir 
mirovekî xwe hatibe mehrkirin. 

Medyaya Swêdê berê belav ki- 
ribû ku keçeke kurd ya li Swêdê 
hatiye revandin û ew birine Kur- 
distanê û jiyana wê di metirsiyê 
de ye. Hênceta birina W.M.A ji bo 
Kurdistanê, ku medyaya Swêdê 
wê bi nasnavê Yasemîn dide 
nasîn, fêrbûna zimanê kurdî bû. 
Lê çalakveneke mafê jinan li 
Swêdê dibêje eger ne ji girtina 
endamên malbata wê bûna, ji- 
yana wê di metirsiyê de bû. Niha 
ji ber rewşa derûnî ya xirab ya wê 
keçê, polîsên Swêdê lêkolînên 
dosyaya wê rawestandine û ji 
xeynî dabînkirina çavdêriyê, li dû 
agahiyên derbarê bi kotekî mêr- 
kirina wê digerin. Ji ber revan- 
dina keçika 16 salî, çend 


endamên malbata wê, ku li bajarê 
Calmar dimînin, ji aliyê polîs ha- 
tine girtin. 

Herçiqasî cîhê hewandin û pa- 
rastina W.M.A. ji aliyê şaredariya 
bajarê Calmar hat dabînkirin jî, 
lê li ser razîbûna xwe keçik vege- 
riya mala xwe û bi malbata xwe 
re dijî. Polîs jî di gumanê de ne û 
bi awayekî berdewam çavdêriyê 
li mala wê dikin. Polîs ditirsin ku 
weke gellek mînakên din, ew 
keçik jî bê xapandin û dûre bi 
awayekî nehênî bê kuştin. Heya 
niha jî zêdeyî 10 dozên bi vî 
awayî hatine tomarkirin. 

Zewaca bi kotekî ya keçan li 
Swêdê, nemaze bi xizman re, û kul- 
tura parastina namûsê û gefên li 
ser jiyana keçan, yek ji diyardeyên 
di nav malbatên penaber yên li 
Swêdê ye. Lewma hikûmet vêga 
hewl dide yasayeke nû derxe ji bo 
nehiştina zewaca bi zorê û tundki- 
rina cezakirina tawanbarên ze- 
waca bi zorê û nehiştina zewaca di 
navbera xizman de, nemaze di nav- 
bera pismam û dotmaman de ku 
yek ji diyardeyên civakên Rojhilatî 
ye. 

Di hundirê 3 mehên borî de ev 
bûyera pêncemîn ya vegerandina 
wan keçan e ku bi mebesta ze- 
waca bi zorê, bi rêya firokexane- 
yên Kurdistanê, tên Herêma 
Kurdistanê û navçeyên din yên 
îraqê. Yek ji goriyên berê jî bû- 
yera Barîn a 19 salî bû, ku piştî 
vegerandina wê ji Kurdistanê bo 
Swêdê, li cîhê jiyana wê li Carls- 
tadt, ji aliyê kesekî nediyar ve hat 
kuştin û birayekî wê yê 16 salî bi 
tometa beşdariya di tawanê de 
hat girtin. 


» Arif Unal di hilbijartinên herêma NRWê de dîsa bi ser ket û 
planek wî ji bo hunermendên kurd yên li Ewropayê heye. 


Azad Dîcle 


H ilbijartinên pêş- 
wext yên li Eya- 
leta Almanya 
Nordrhein 
Westfalenê en- 
cameke balkêş 
derxist holê: Partiya Çep ya ku tê 
de 5 berendamên kurd hebûn, 
nekarî benda ji sedî 5 derbas bike 
û nekete parlementoya eyaletê. Ji 
Partiya Keskan Arif Unal ku ji 
Goksuna Mereşê ye û bi eslê xwe 
Çerkez e, ji bajarê Kolnê cara 
duyem hat hilbijartin. Unal bo 
Rûdawê daxuyand ewê hewl bide 
di demeke nêzîk de bo huner- 
mendên kurd ên ku li Ewropayê 


dijîn, careke din civîneke dorfireh 
li dar bixe. 

Roja 13ê Gulanê li eyaleta Al- 
manyayê NRWê, ku eyaleta Kurd 
heri zêde lê dijîn e, hilbijartinên 
pêşwext hatin li dar xistin û par- 
tiya sosyal-demokrat SPD bi 39% 
bi ser ket. Partiya Çep ku tê de çen- 
dîn namzetên Kurd jî hebûn, li gor 
hilbijartina sala 2010ê, gellek kêm 
deng standin û nekarî bikeve par- 
lementoya eyaletê. Parlamenterê 
Kolnê yê esil Çerkes Arif Unal ku bi 
xwe pisporê beşa kîmyayê ye û di 
rêvebiriya çar nexweşxaneyên 
Kolnê de cîh digire, cara yekem di 
hilbijartina 2010ê de kete perla- 
mentoyê û di hilbijartina dawî da 
careke din bû perlamenterê Kolnê. 


Unal bibîr xist ku di destpêka sala 
2012yê de bi amadekariya wî li 
avahiya parlementoya NRWê ligel 
nêzîka 95 hunermendên kurd civî- 
nek li dar xistine û got, “Em hewl 
didin guh bidin hunermend û rew- 
şenbîrên kurd ên li Ewropayê dijîn 
û pirsgirekên wan li gor derfetan 
çareser bikin. Bi alîkariya Weqfa 
Şivan Perwer me xwe gihand gel- 
lek hunermendên kurd yên ji Tir- 
kiye, îran, îraq û Sûriyeyê ku li 
Ewropayê dijîn." 

Civîn dimîne piştî 
damezirandina hikûmetê 

Arif Unal daxuyand ku li gor 
pilana wan wê civîna duyem di 

Şehristanî li Holenda hat xelatkirin 

» Kurdên li Holenda ne razî ne 


tiye." Di rêwresma xelatkirina 
Şehristanî de, şahjina Holenda 
Beatrix û serokwezîrê Holenda 
Markt Rutte amade bûn. 44 rê- 
xistin û komeleyên kurdî li Ho- 
lenda zêdeyî du heftiyan di 
hewldanê de bûn, daku şahjin û 
serokwezîrê Holenda di rêw- 
resma xelatkirinê de amade 
nebin. Wek ku di daxuyaniya van 
saziyan de hatiye nivîsandin, 
"Şehristanî ne hêja ye bê xelatki- 
rin, lê pêwist e lêpirsîn pê re bê 
kirin li ser gendeliyên ku di sek- 
tora petrolê de kirine û milyarek 
Dolar diziye. Herwiha di cudaka- 
riya nijadî de li dijî Kurd û Suni- 
yên îraqê roleke serekî jî lîstiye." 

Siyasetvanê Kurdistanî-Ho- 
lendî Guhdar Mesûm ji Rûdawê 
re got: "Ev biryareke çewt e ku 


hatiye standin. Şehristanî li ba 
zêdeyî ji sedî 50ê xelkê îraqê ne- 
hezkirî ye û ne ew kes e ku dez- 
geha Roosevelt xelatê bide wî.” 

Bi baweriya Mesûm, divabû ew 
xelat ji bo xelkê Helebçe bûya: 
"Lê mixabin petrola Helebçe tine 
heya xelatê bidinê!” 

Wek piştgiriya Kurdên li Ho- 
lenda, parlementerê holendî 
Harry van Bomel ji serokwezîrê 
Holenda pirsyarek şand û pirsî ji 
bo çi Şehristanî bo xelatkirinê 
hatiye destnîşankirin. Serokwe- 
zîr jî di bersivê de dibêje: "Ev 
xelat ji aliyê enstîtuya Roosevelt 
tê dayin û wan biryar daye ku 
çawa be û bo kê be. Heya niha jî 
tenê çend Kurdên xwedî berje- 
wendî nerazîbûna xwe ji vê xe- 
latkirinê nîşan dane.” 


Holenda jî li ber avahiya ku Şeh- 
ristanî xelat tê de wergirt, xwe- 
pêşandan li dar xistin. 


"1 milyar diziye" 


Jiyan bê lingan jî dimeşe 

"Ez di xewnên 
xwe de dibînim 
ku dimeşim" 


Mehmet Sebatli 


izgîn Baran 
dema ji 
gundê xwe 
derket û berê 
xwe da Çi- 
yayê Gebarê, 
hêj 15 salî bû. Jiyana wê û serpê- 
hatiyên wê yên 19 salên dawî 
weke panaromaya gellek jinên 
kurd ên welatparêz ên ji du nif- 
şên dawiyê ye. Ew ji bo guhertina 
rewşa siyasî û ya civakî ya gelê 
Kurd tevlî nava refên gerîlla bû, lê 
di 19 salên dawî de dema ew li 
paşeroja xwe dinêre, dibîne ku ji- 
yana wê gellekî guheriye. Mizgîn 
Baran ev 18 sal in ku herdu lin- 
gên wê nalivin û nikare rabe ser 
lingan û bimeşe, lewma li ser kur- 
siyê biteker jiyana xwe didomîne. 
Ligel pilan û xwestekên xwê yên 
siberojê wê ji me re behsa xew- 
nên xwe jî kir û got, "Ez di xew- 
nên xwe de hertim dibînim ku 
dimeşim." 

Neçûyedibistanê... 

Mizgîn Baran di sala 1978ê de 
li gundekî Kercewsa ser bi Mêr- 
dînê hatiye dinyayê. Ew qet ne- 
çûye dibistanê û dema di sala 
1993ê de, di 15 saliya xwe de, 
tevlî gerîlla dibe, ne dikare bix- 


wîne û ne jî dikare binivîse: "Min 
tenê dikarî bi kurdî biaxivim. Lê 
ez niha ligel kurdî û tirkî baş di- 
karim bi almanî jî biaxivim, bix- 
wînim û binivsînim." Ew niha li 
bajarê Duisburga Almanyayê di 
malekê de bi serê xwe dijî û di- 
kare hemû karên xwe bi serê xwe 
pêk bîne. 


"Navê min di lîsteya şehîdan 
de derbas dibû" 


Mizgîn nêzika salekê di nava 
gerîlla de dimîne û di bihara sala 
1994ê de ji pişta xwe birîndar 
dibe. Ew bo me behsa rojên zor û 
zehmet dike û dibêje, "ji ber birîn 
di pişta min de bû, hevala kêleka 
min ditirsiya ku avê bide min, wê 
digot qey birîna min di hundir de 
ye û dema ez avê vexwim wê bi- 
mirim. Lê min jî gellek xwîn wen- 
dakiribû û ez pirr tî dibûm. Min 
birîna xwe ji bîr kiribû û tenê dix- 
west hinek av vexwim." Mizgîn 
dema ku birîndar dikeve, ligel ge- 
rillayeke jin, heftiyekê ji grûba 
xwe veqetandî dimînin. Ew heft 
roj di jiyana Mizgînê de rojên herî 
zehmet in ku ti carî nikare ji bîr 
bike: "Dema me xwe gihand he- 
valan jî, em rastî surprîzekê 
hatin. Navê min weke şehîd ha- 
tibû belavkirin û dema ku heva- 


» Mizgîn hewl dide 
almaniya xwe xur- 
tir bike, daku di ko- 
meleyê de zêdetir 
alîkariya aktîvîte- 
yên civakî bike. 


Li Almanyayê fêrî xwendin 
û nivîsandinê dibe 


Di vê navberê de Mizgîn diçe 
dibistanê û fêrî xwendin û nivî- 
sandinê dibe, herwiha di demeke 
kurt de fêrî almanî jî dibe û ji bo 
karên wergerê pêdiviya wê bi ke- 
sekî din re namîne. Ew niha di- 
kare hemû karên xwe yên 
burokratîk bi serê xwe birêve- 
bibe, pêdiviyên xwe yên rojane bi 
xwe pêkbîne û weke ew dibêje, 
"Ez carina li komeleya Duisburgê 
ji bo wergera almanî alîkariya 
hinek Kurdan jî dikim.” 

Di Roja Dayîkan de Mizgîn 
Baran diyar dike ku ev 19 sal in 
dayîka xwe nedîtiye û dibêje, "Em 
bi telefonê diaxivin û carina jî li 
ser înternetê di kamerayê de em 
hevdû dibînin. Ji ber pirsgirêkên 
siyasî ez nikarim herim welat û ji 
| ber pirsgirêkên aborî jî ez nika- 
§ rim wan bînim vir bo hevdîtinê.” 


Mizgîn Baran: Min di xewnên xwe de hertim av didît 


lan em dîtin, di şûna ku bi birîna 
min re mijûl bibin, bi saxlemiya 
zindîtiya min kêf kirin.” 

Di havîna 1994ê de Mizgîn 
Baran bo tedawiyê tê Almanyayê 
û li bajarê Duisburgê serî li pena- 
bertiya siyasî dixe. Di demeke 
kurt de îlticaya wê tê pejirandin 
û bo çareseriya herdu lingên xwe 


li doktor û nexweşxaneyan di- 
gere: "Ez li gellek nexweşxaneyan 
geriyam, lê ti çareseriyek bo min 
nehat dîtin. Sinêra herdu lingên 
min ji pişta min qetiyaye û ez ne 
dikarim pê bihesim, ne jî dikarim 
lingên xwe tevbigerînim. Ev bûn 
18 sal ez li ser kursiyê biteker 
dijîm.” 


Xewnên avê û meşandinê 

Di dawiya axaftina xwe de Miz- 
gîn Baran ji me re behsa hêvî û 
xewnên xwe dike û dibêje, "Pêdi- 
viyên mirov çi bin xewnên mirov 
jî wisa dertên. Dema ez birîndar 
bûm, min di xewnên xwe de her- 
tim avê didît û ev zêdeyî 18 salan 
e ku ez di xewnên xwe de dibînim 
ku dîsa dimeşim.” 


Husên Şehristanî dema ku xelatê digre (li kêleka Beatrix) 

Holenda (Rûdaw)- Cîgirê se- tanî li Holenda "Xelata Roosevelt 
rokwezîrê îraqê Husên Şehris- Bo Azadiyê" wergirt. Kurdên li 


Roja 12ê Gulanê li bajarê Midle- 
burgh li Holenda 14 xelat bo 4 ke- 
sayetiyên ji welatên cihanê hatin 
dabeşkirin. Ew xelat wek "4 Xela- 
tên Roosevelt Bo Azadiyê" tên 
naskirin û bo wan kesên ku rola 
wan di vejandina azadî û kêmki- 
rina kambaxiyên mirovatiyê de 
hebû, tên dayîn. Yek ji wan kesa- 
yetiyan cîgirê serokwezîrê îraqê 
Husên Şehristanî bû, ku bi bawe- 
riya komîteya dabeşkirina xelatan 
"bi dirêjiya jiyana xwe ji bo çes- 
pandina nirxên demokrasiyê xebi- 

Spor 



L i gorî versiyona elek- 
tronîk ya kovara Kic- 
ker, lîstikvanê esil 


Rûdaw 




Vikipediya tirkî 
behsa kurdbûna Derdiyok nake 


Kurd Eren Derdiyok ku 
niha di nav tîma Bayer 
Leverkusenê de dilîze, wê 
ligel tîma Hoffenheimê 
heya Hezîrana 2016ê 
kontratekî bo çar salan 
îmze bike. 

Lîstikvanê Bayer Lever- 
kusenê yê Kurd-Swîsrî di 
sala 1988ê de li Baselê ji 
dayîk bûye lê ew bi eslê 


xwe ji Dêrsimê ye. 

Di versiyonên îngilîzî, 
spanî, almanî û fransî yên 
Wikipedia de behsa kurd- 
bûna Eren Derdiyok tê 
kirin, ku eslê wî Kurd e 
yan jî ew ji Kurdistana 
Bakur e, lê di Vikipedi 
(versiyona Wikipedia ya 
bi zimanê tirkî) de qet 
behsa vê yekê nayê kirin, 


tenê dibêje ku ew hevwe- 
latiyê Sîwsre û Tirkiyeyê 
ye. 

Derdiyok di nav 89 
maçan de ku heya niha 
lîstiye, 25 gol avêtibûn, ji 
sala 2008ê ve heya niha 
ligel tîma netewî ya 
Swîsrayê di 38 
maçan de lîstiye. 


Sezon bi dawî bû 
3 Tîmên Kurdan Play Offê dileyîzin 

Futbola 
Amerîkayê ya 
bê gok: Birê 


Amed (Rûdaw) - Klûba Şa- 
raderiya Bajarê Mezin ya 
Amedê leystika Birê moder- 
nîze kir û tûrnovayek li dar 
xist. Serokê Şaradariya Ba- 
jarê Mezin ya Amedê Osman 
Baydemir jî ragihand ew ê 
bo Birê lîgek taybet ava 
bikin. 

Li çendîn herêmên Kurdis- 
tanê ji mêj ve leystika Birê 
ya ku weke futbola Amerî- 
kayê lê bê gok tê leyîstin. 
Destpêka vê heftê li taxa 
Amedê Baglarê bi tevlîbûna 
12 koman Birê hat leyîstin û 
di heman demê de jî bo coş- 
kirina leystikê muzîkên ge- 
lêrî hatin pêşkêşkirin. 

Di leystika Birê de du 
komên dijber hene û yek ya 
parastinê û ya din jî êrîşker 
e. Endamên koma êrîşker 
hewl didin di navbera koma 
parastvan de herin heta qe- 
leyê bêyî ku bên girtin û as- 
tengkirin. Dema kesek bê 
astengkirin ew ji leystikê 
derdikeve. 

Serokê Şaredariya Bajarê 
Mezin ya Amedê Osman 
Baydemir bibîr xist leystika 
Birê salê du caran, payîz û 
biharê tê leyîstin û got, "Em 
ê hewl bidin ji bo Birê lîgeke 
taybet ava bikin.” 




Tîma Şaredariya bajarê Mezin a Amedê sezona borî dîsa tevlî Play-Offê bû, lê bi serneket 


S ezona 2011/2012 ya futbolê li Tir- 
kiyeyê hefta borî bi dawî bû. Di Lîga 
Super de Galatasaray bu şampiyon. 
Di lîgên 2. û 3. de jî çendîn tîmên 
Kurdan cih digirin û 3 tîm wê ji bo 
lîgeke jor tevlî maçên Play-Offê bibin û 2 tîm 
jî rasterast daketin lîga amator ya herêmî. Di- 
yarbakirspor maça xwe ya dawî vê heftê dile- 
yîze û ya ew ya jî Tokatspor dadikeve lîga jêr. 

Diskispor ber bi lîga 2.ve 

Tîma Şaredariya Bajarê Mezin a Amedê, 
Diskispor di dawiya sezonê de 67 puan civan- 
din û di tabelleyê de bû sêyemîn. Sampiyonê 
lîgê înegolspor rasterast tevlî lîga 2. bû û 
tîmên 2.,3. û 4. Diskispor, Bayrampaşa, Hacet- 
tepe û Gumuşhanespor wê hefta bê li Îzmîrê 
di neva hev de maç bileyîzin û ji 4 tîman wê 
yek di dawiya Play-Offê de tevli lîga 2. bibe. 


Di heman lîgê de û grûba duyemîn de jî şam- 
piyon Nazilli Belediyespor rasterast tevlî lîga 


2. bû. Bingolspor, Keçiorengucu, 
Trabzon Yalispor û K.Maraşspor jî 
wê tevlî maçên Play-Offê bibin û 
yek ji wan wê tevlî lîga 2. bibe. Er- 
ganispor jî daket lîga amatoran ya 
herêmî. 

Di heman lîgê û grûba sêyemîn 
de şampiyon Hatayspor rasterast 
tevlî lîga 2. bû. 

Wê Siirtspor ligel Tarsus îdman 
Yurdu, Bursa Niluferspor û San- 
caktepe Belediyesporê Play-Off 
bileyîze û ya serkeftî wê tevlî lîga 
2. bibe. Kayapinar Belediyespor jî 
rasterast ji vê lîgê daket û dîsa 
tevlî lîga amatoran ya herêmî bû. 

Diyarbakirspor ma hefta dawî 


Qedera Diyarbakirsporê jî bi 
maça dawî ve girêdaye. Hefta borî di 
saheya xwe de ligel Pendiksporê le- 
yîst û leystikvanê Diyarbakirsporê 
gol avêt qeleya xwe û Pendik kete 
pêş, di deqeya 80.de jî Diyarbakirs- 
por bi penaltiyê bû 1-1. Puanên Di- 
yarbakirsporê 25 in û pûanên 
Tokatsporê jî 25 in. Maça dawî wê 
diyar bike ka ji her du tîman kî 
wenda bike wê dakeve lîga 3. Maça 
Diyarbakirsporê ya dawî li deplasmanê ye û di- 
berê wê jî Konya Torku Şekerspor e. 



Li pêşiya Diyarbakirsporê maça dawî ya krîtik heye 

Çand û Huner 






Havîn: 

Ji albûma 
xweya 
yekê ne 
razî bû 


Zinar Balikî 


S t e n 


St 
Ha 
ya 

Baku 
Kurdis- 
t a n 


în 

b û m 
xwe 
duyem 
ve mijûl e 
û di vî 
warî de di 
bêje: 

bûma min ya 
vê carê cuda 
ye, ji ber ku karê min yê berê 
hinekî bilez hat kirin, kêmasî 
tê de hebûn û jê ne razî bûm.” 

Havîn ku di sala 1993yê de li 
Almanyayê ji dayik bûye, ji 7 
saliya xwe ve stranan dibêje û 
niha temenê wê 18 sal in û 
xwediya albûmeke stranan e. 
Havîn diyar dike ku ew ji her 
takekesekî Kurd hez dike û se- 
demên vê yekê jî wiha diyar 
dike: “Kurd xwedî rûmet û 
namûs in, lewma divê em her- 
dem şanaziyê bi xwe bikin ku 
em Kurd in, her Kurdek jî li 
cem min hezkirî ye, nemaze 
Kurdên Başûrê Kurdistanê ku 
rêz û hezkirineke mezin ji Ha- 
vînê re nîşan dan, vê yekê jî qet 
ji bîr nakim.” 

Piştî ku Havîn tevlî berna- 
meyeke kanala asmanî ya 
Korek TV bû, ew li Başûrê Kur- 
distanê hat naskirin, nemaze li 
bajarê Hewlêrê. Havîn li ser 
Hewlêrê dibêje: "Pirr spasiya 
hezkirina bajarê Hewlêrê 
dikim ku zêde ji Havînê hez 
dikin, lewma ez jî bi karên baş- 
tir û ciwantir bersiva vê qen- 
ciya wan didim.” 


F îlmê derhêner 
Ekrem Heydo yê 
bi navê 'Helepçe- 
Zarokên Wenda' 
hata niha di 13 
festîvalen fîlmên 
navnetewî de hat nişandan û gel- 
lek xelatên girîng wergirtin. Lê 
heman fîlm li Başûrê Kurdistane 
heta niha nehatiye nişandan. Der- 
hênerê fîlm Ekrem Heydo gazinc 
ji vê yekê dike û dibêjê, "fîlmên 
kurdî divê di serî de li Herêma 
Kurdistanê werin nîşandan. Bo 
derhênerên biyanî pereyan ter- 
xan dikin, lê guh nadin fîlmên 
derhênerên Kurd.” 

"Helepçe- Zarokên Wenda” di serî 
de li Fîlm Festivala Gulfê xelata fîlmê 
herî baş û xelata derhênerê herî baş 
wergirt. Sala borî di Festîvala Fîl- 
mênbelgeyî ya Dubaî de xelata jurî 
ya mezin wergirt. Li Film Amedê, xe- 
lata fîlmê herî baş, li Festîvala Fîl- 
man a Yilmaz Guney a li Batmanê 
xelata fîlmê herî baş û di fîlm gellek 
festîvalên din de jî hat nîşandan û 
xelatên cuda wergirt. Lê heman fîlm 
heya niha li Başûrê Kurdistanê ne- 
hatiya nîşandan. Ekrem Heydo fîlm 
şandiye festîvalen wek Duhok û Si- 
lemenî lê neketiye bernameyê û ne- 
hatiye nîşandan. 

Fikra fîlmê Zarokên Wenda yên 
Helebçe çawa derket. Çi bû 
sedem ku te fîlmekî wiha çêkir? 

Helebçe parçeyek ji jiyan û be- 
dena her Kurdekî ye; di dilê her 
kesî de heye. Navekî û semboleke 
girîng e. Mixabin em zêde li dû 
nakevin, rêz û hurmetek heye û 
hew. Gava bûyera Helebçe çêbû 
ez 15-16 salî bûm. Ji me jî ne gel- 
lek dûr bû. Li cem wan Baas hebû, 
li ser serê me jî heman rêxistin 
hebû. Wê demê me digot, belkî 
ew gaz bigihê aliyê me jî yan jî 


Fîlmê Ekrem Heydo li Festîvala Dubaî jî xelata jurî ya mezin wergirt 


“Fîlmê Helepçe 
çima li Başûr 
nayê nîşandan?” 


Fîlmê Helebce heta niha li 13 
festîvalên navnetewî hat 
pêşkêşkirin, lê li Herêm 
Kurdistanê na. 


heman bûyer li ser me jî pêk bê. 

Bûyera Helebçe çawa ket rojeva 
Kurdên Rojava, çi li ser dihat 
gotin? 

Wê demê qedexe bû ku li ser 
bûyerê bi kurdî û erebî bê nivî- 
sandin. Pergala Suriyeyê jî qet 
behsa bûyerê nedikir. Kurdan di 
nav xwe de dianîn ziman, hind 
şev û civîn dihatin lidarxistin. 
Pirr dihat gotûbêjkirin, lê wek 
rewşa niha ya Sûriyeyê zêde re- 
aksiyon nebûn. Wisa di dilê min 
de ma, heta di sala 2004ê de ez 
çûm Helebçe. Ji bo fîlmê "Bêhna 
Şêve” min jî di nav wî projeyê de 
cîh girt. Li wir min ji xwe şerm 
kir, 16 sal di ser vê komkujiyê re 


Ekrem Heydo li festîvala Dûbaî 

derbas bûne, her sal seremoniyên 
ku êdî bê mane ne, tên lidarxistin. 
Li aliyekî mîna ku li devereke din 
a dinê qewimî be yan jî 200 sal 
berê rûdabe. 

Bi taybetî çîrok û serpêhatiya Elî 
ku di nav miriyan de jî hatiye hij- 
martin û dû re bi saxî 
vedigere Helebçeyê, ev 
çawa bi destê te ket? 

Di çûna Helebçeyê de 
min got divê ez tiştek li 
ser Helebçeyê çêkim. 
Cara duyemîn sala 
2007ê min dest bi kişan- 
dina hinek dever û beşan 
kir. Min dixwest Helebçe 
bi şêwayeke din nîşan 
bidim. Ne bi awayên ku 
heta wê gavê hatibûn nî- 
şandan. Min xwest bi 
rêya çîrokek dest pê 
bikim, ez di çapemeniyê 
de rastî Elî hatim. Min biryar dabû 
ku zarokên Helebçeyê derxim pêş, 
lê Elî tenê rasthatinek bû û li ar- 


manca ku ez lê digeriyam jî, dihat. 

Belgefîlm di qada navnetewî de 
gellek deng veda û xelatên girîng 
wergirtin. Kurdan fîlm çawa pêş- 
wazî kirin? 

Fîlm, heya niha li tevahiya cî- 
hanê di 13 festîvalên navnetewî 
de hat nîşandan. Ji Tehran bigre 
heya Brezilya yê. Eleqeyek mezin 
dît û gellek hat pêşwazîkirin. Bi 
rastî jî fîlm ji aliyê sînemavanên 
cîhanê ve hat ecibandin. Lê Kur- 
dan mafê fîlm nedan. Ez li vir 
behsa Bakurê Kurdistanê nakim. 
Wek hemû cîhanê li bakur jî fîlm, 
li gellek cîha hat nîşandan. Li fes- 
tîvalen wek Amed û Batmanê hat 
nîşandan û wek fîlmê yekemîn 
hat hilbijartin. Lê li başûr ev tişt 
çênebû. Li Silemanî û Duhokê 
sala borî festîval hatin li dar xis- 
tin, fîlmê min nehat nîşandan. Ev 
ji bo wan şermeke mezin e. Ev 
fîlm berhemek wir e û perçeyek 
jiyana Helepçe ye. Ji bo fîlmek He- 
lepçe peran didin biyaniyan lê 


derhênerek Kurd berhemek çê- 
dike kes lê xwedî dernakevê. 

Te fîlm ji bo festîvalên başûr şan- 
dibû? 

Belê min hem ji Fîlm Festîvala 
Duhokê re hem jî ji ya Silemanî 
re şand. Lê nehat nîşandan. Se- 
demê wî jî ez nizanim. 

Ev helwest li ser çêker û derhê- 
nerên Kurd tiştek çawa derdi- 
xîne holê? 

Bi rastî jî ev helwestek ne baş 
in. Psîkolojiyek xirab li ser sîne- 
mavanên Kurd çêdike. Em dixwa- 
zin dema me fîlmek çêkir beriya 
her kesî bila temeşevanên Kurd 
fîlm bibînin û fîlm pêşî di festîva- 
lên Kurdan de bê nîşandan. Lê 
mixabin ev tişt çênabe. Ev jî ji bo 
pêşketina sînemaya kurdî rewşek 
ne baş e. 

Çand û Huner 


Rûdaw I Hejmar 147 


Serokê Enstîtuya Çandî û 
Huneriya ya Ehmedê Xanî li Urmiyê, 
Vecdî Hatemî, bo Rûdawê axivî: 

Em dixwazin bi 
beşdariya hemû 
saziyên Kurdan 
eniyek ava bikin 


\ 




. / .j£ 

■ / * 


Vecdî Hatemi: Ev yek dibe sedema yekîtiya netewî 


D / hevpeyvîneke 
ligel Rûdawê 
de, Serokê Ens- 
tîtuya Çandî û 
Hunerî ya Eh- 
medê Xanî li 
Urmiye, Vecdî Hatemî, bal kişand 
ser hemû aliyên kar û têkoşîna vê 
saziyê wek tekane NGOya bajarê 
Urmiye li Rojhilatê Kurdistanê û ji- 
yana siyasî, aborî, civakî û çandî 
ya Kurdên vê devera girîng a Kur- 
distanê. 

Rûdaw: Ligel ku 10 sal in hatiye 
avakirin, lê gellek kes Enstîtuya 
Çandî û Hunerî ya Ehmedê Xanî 
li Urmiyê baş nas nakin. 

Vecdî Hatemî: Wek saziyek sivîl 
û çandî, di piratîkê de Enstîtuya 
Xanî li Urmiyê û gellek bajarên 
Kurdan wek Mehabad, Sine, Kir- 
maşan pirr bi nav û deng e. Mixa- 
bin bi sedema nebûna çape- 
meniyê xebatên me li derveyî 
Kurdistanê nayên berçav. Em te- 
kane saziya sivîl a kurd in li Ur- 
miyê. 

Armancên sereke yên Enstîtuya 
Ehmedê Xanî çi ne? 

Karê Enstîtuya Ehmedê Xanî li 
Urmiyê xebata çandî, hunerî û lê- 
kolînên civakî û siyasî di civaka 
kurdî de ye. 

Hûn bêtir giringiyê didin kîjan 
çalakiyan? 

Em girîngiyê didin xebatên kul- 
tûrî. Hunera me xemilandin û 
pêşdebirina çand û kultûra kurdî 
ye. 

Di warê aborî de hûn çawa xwe 
rêve dibin? 

Di warê aborî de tenê endamên 
enstîtuyê beşdar in û heya niha ji 
bo birêveberiya xwe me ti alîkarî 
ji saziyên hikûmetî û sivîl werne- 
girtîye û wernagirin jî. Em di 
warê aborî de serbixwe ne. 

"Em tekane saziya sivîl 
a kurd in li Urmiyê" 

Berê saziya we wek navend dixe- 
bitî, niha bûye enstîtû. Sedem çi 
bûn? 

Mirov dikare bêje navend ligel 


gelê xwe kar dike û enstîtu bi 
rewşenbîrên civaka xwe re dixe- 
bite, her du nav jî ji me re bi rastî 
bikar tên. 

Hûn serokê enstîtuyê ne. Gelo 
hûn hilbijartina rêveberiyê dikin 
bo enstîtuyê? Çiqas şax û enda- 
mên rêveberiya we û endamên 
giştî hene? 

Em li gorî pêrew û programa 
xwe, ku saziyek îdarî ye, nikarin 
gellek dest li şêweya rêveberiyê 
bi awayekî fermî bidin, lê awayek 
rêveberiya me ya navxweyî ya 
"central democratic” heye. Enda- 
mên Enstîtuya Ehmedê Xanî li 
gor xebatên wê kêm û zêde dibin. 
Di enstîtuyê de ti kes bi pere kar 
nake û bi giştî bi hesta kurdper- 
weriya xwe xebatê dikin. 

Pêwendiya we ligel saziyên sivîl 
ên din li Rojhilatê Kurdistanê 
çawa ne? 

Pêwendiyên me ligel bajarên 
din ên Kurdan û saziyên wir ên 
çandî hene, em beşdarî bername- 
yên wan dibin û ew jî tevlî berna- 
meyên me dibin, alîkariyên me bi 
hev re hene. 

Çima tenê ev saziya çandî û hu- 
nerî li Urmiyê heye? 

Mixabin xebata çandî di wela- 
tên desthilatxwaz de gellekî dij- 
war e û karekî giran e. 

Rêjeya beşdariya hevwelatiyan 
di kar û projeyên we de çawa ne? 

Heya niha gellek baş bûye û 
gelê me pirr berfireh beşdar dibe. 

We sala borî hemû saziyên sivîl 
ên Rojhilatê Kurdistanê civan- 
din. Armanca we ji wan civînan 
çi bû? 

Me xwestiye çeper an eniyek ji 
hemû saziyên Kurdan çêbikin; ew 
karek dijwar û girîng e û bi der- 
basbûna demê wê çareser bibe û 
tenê bi xebata me nabe û divê 
şert û mercên wê jî pêk bên. 

Kovara Xanî û kovarên din niha 
belav dibin? 

Na. Vê demê ti kovarên me 
belav nabin, lê berê kovara Çand, 
kovara taybet a jinan bi navê 
Xatûn û kovarek qaşoyan bi navê 


Xanîtimes û kovarek bi navê En- 
dîşeya Mîrgever jî belav dibû. 

Niha kovara Çand bi kurmancî 
weşanê dike? 

Mixabin ew jî hat qedexekirin û 
derfeta vê çendê nema bibe kova- 
rek bo hemû parêzgehê. 

Xebatên we di warê fêrkirina zi- 
manê kurdî de çawa dimeşin? 
Hûn bi azadî kursên ziman rêve 
dibin? 

Belê, polên fêrkirina zimanê 
kurdî hene û gelê me jî beşdar 
dibe. Zimanê kurdî nasnameya 
me ye û naveroka bingehîn a xe- 
bata me ye. 

"Hesta neteweyî di nav Kur- 
dên Urmiyê de xurttir dibe" 

Rewşa çandî û rewşenbîriya 
Kurdan li Urmiyê çawa ye? 

Rewşa kultûrî mirov nikare bêje 
baş an xirab e, lê dikarim bêjim 
hesta netewî berçav e. Xwende- 
warî di nav Kurdên Urmiye de gel- 
lek bûye û niha belgeyên girîng ên 
zanistî digirin û asta rewşenbîriyê 
ber bi başî diçe, lê mixabin hêj 
bandora nexwendewariyê li ser 
civakê wek kêmasî dibînim. 

Urmiye bajarekî pirrnetewî ye. 
Rewşa Kurdên Urmiyê çawa ye? 
Çiqas Kurd li Urmiyê hene? 

Du grûbên netewî li Urmiyê 
hene, Kurd û Azerî. Azerî di nav 
desthilatê de ne û Kurd derveyî 
desthilatê. Azerî wê hêzê ji bo 
berjewendiya xwe ya netewî û 
aboriya xwe bikar tînin, lê Kurd 
ti derfet û desthilatek nîn in û 
divê bi xwe pirsgirêkên xwe yên 
aborî, siyasî û civakî çareser 
bikin û ser pîyê xwe rawestin. Di 
warê siyasî de mirov dikare bêje 
Kurd di kolanek bingirtî a siyasî 
de mane. Li Urmiyê û herêmên 
deredora wê ji sedî 50ê daniştva- 
nan Kurd in. 

Mêjdem wek radyo û televiz- 
yona yek saetî ya kurdî li Ur- 
miyê kar dike. Niha rewşa radyo 
û televizyona kurdî ya Urmiyê 
çawa ye? 

Min di televizyona Urmiyê de 


Biyografî 


Vecdî Hatemî. 


D i sala 1960Î de li gundê Lo- 
rine li devera Mirgever a 
Urmiyê hatiye dinê. Di 1986ê 
de Zanîngeha Kirmaşanê qe- 
dandiye û endazyar e. Di nav- 
bera salên 1981 -1982yê de ku 
zanîngeh li îranê hatin daxis- 
tin, li Tehranê di televiyonê de 
kar kiriye. Çend salan di kovara 


heya niha ti karek nekiriye, ew 
saet bername jî bala kesê naki- 
şîne û xwedî kêmasî ye. 

Di dewrana Xatemî de saziya 
we bêtir çalak bû. Demekê ne 
wisa bû, lê niha 2 sal e dubare 
aktîf bûye. 

Xebata me di dema serokkoma- 
riya Xatemî de gellek berfireh bû. 
Hindî zeman derbas dibe, em jî di 
karê xwe de pisportir dibin û xe- 
batek zêdetir dikin. 

"Li Urmiyê Azerî di nav 
desthilatê de ne û Kurd 
li derve hiştine" 

Kurdên Urmiyê vê carê bêtir 
beşdarî hilbijartinan bûn. 
Sedem çi bû? Gelo mafê Kurdên 
Urmiyê li Meclîsa îranê tenê nû- 
nerek e? 

Cara borî Kurdan ti nûner ne- 
şandin meclisê, loma vê care bi 
hêzek mezin xwestin li nûnerên 
xwe binêrin. Beşdariya vê gerê 


kurdî ya Sirwe de kar kiriye ku 
piştî zêdeyî 20 salan sala borî 
weşana wê hat sekinandin. Ew 
karê endazyariyê dike û çend 
sal in serokatiya Enstîtuya 
Çandî û Hunerî ya Ehmedê 
Xanî li Urmiyê dike. Xwende- 
karê doktoraya zanistên navne- 
tewî li zanîngehê ye. 


reaksiyona cara din bû. Kurd gel- 
lek beşdar bûn û ew rikeberiyek 
navçeyî bû, ne ya giştî. Lê bi rastî 
nizanim bêjim ku li Urmiyê Kur- 
dan mafê nûnerekî meclîsê hene 
yan çend. 

Eger ev rewşa niha berdewam 
be, hûn çi encaman bo civaka 
kurd pêşbînî dikin? 

Pirsgirêka Kurd dozek etnîkî ye 
û heya ew mesele çareser nebe 
rewş wê wiha be û pisporên kurd 
eger wiha ji rêveberiyê bêpar bin, 
wê pêşerojê reaksiyonan nîşan 
bidin. 

Dema erdhej li Wanê çêbû, we 
gellek alîkarî kom kir û we alî- 
karî gihandin xelkê Wanê. Vê 
yekê gel kêfxweş kir. Hûn girîn- 
giya wan karan çawa dibînin? 

Ew yek dibe sedema yekîtiya ne- 
tewî ya Kurdan li derveyî sînoran. 

Hevpeyvîn: Azad Kurdî 

Doç. Dr. Vahap Coşkun: 

înkar qediya 
lê asîmîlasyon 
didome 


guhertin yan na? 

Li gorî min herçar partî jî wê li 
ser vê xalê li hev bikin û wê bibê- 
jin makeqanûn pêwîst e li ser 
esasê mafên mirovan û bi temamî 
girêdayî mafên mirovan be. 

Xala 42emîn li hemberî perwer- 
dehiya zikmakî asteng e. Hûn vê 
yekê çawa dinirxînin? 

Di vê xalê de tê gotin zimanê 
perwerdehiyê tirkî ye û ji xeynî 
zimanê tirkî ti ziman ji bo welati- 
yên Tirkiyeyê nikare weke per- 



» Bila partiyên 
serxwebûnê dipa- 
rêzin jî bên ava- 
kirin. 

» BDP f AKP û 
CHP wê dê li ser 
ravekirina “wela- 
tîbûna Tirkiyeyê” 
li hev bikin. 

» Eger pirsgirêka 
kurd tinebûya, 
niha zû de Tir- 
kiye ji xwe remo- 
deleke xweserî, 
federasyon an jî 
eyaletan ava ki- 
ribû. 



i q u q n a s 
Doç. Dr. 
Vahap Coş- 
kun, ku li 
Zanîngeha 
Dîcleyê ya 
A m e d ê 
dersên hiqûqê dide, derbarê ma- 
keqanûna nû ya li Tirkiyeyê tê 
amadekirin de, fikr û ramanên 
xwe ji Rûdawê re parve kirin. Di^ 
Vahap Coşkun xwest ku di make- 
qanûna nû de mafên statû, per- 
werdehiya zikmakî bê naskirin û 
Kurd bikaribin bi navê "Kurd û 
Kurdistanê” partî û saziyên sivîl 
ava bikin. Coşkun got, bi şertê ku 
serî li tundiyê nedin, divê parti- 
yên ku serxwebûnê jî diparêzin 
bikaribin bên avakirin. 

Dema em li komîsyona makeqa- 
nûnê binêrin, hûn bawer dikin 
wê bikaribin hersê xalên ewil bi- 
guherînin? 

Du ramanên cuda hene. AKP û 
BDP dibêjin ew makeqanûneke 
nû çêdikin, girêdayî ti xalî nîn in. 
Lê MHP û CHP dixwazin ev hersê 
xal jî weke xwe bimînin. Li gorî 
min ji bo ku makeqanûn nû be, 
divê hersê xal jî bên guhertin. Di 
vê meseleyê de wê nîqaşên girîng 
çêbibin. Yan divê qet ev xal tine 
bin, anjî divê naveroka van xalan 
biguherin. Li gorî baweriya min 
ev hersê xal jî wê bên rakirin. 

Di makeqanûnê de tê gotin 
"makeqanûn li hemberî mafên 
mirovan hurmetkar e". Gelo ev 
xal wê weke "makeqanûn 
mafên mirovan esas digre" bê 


werdehiya zikmakî bê dayîn. Ev li 
hemberî daxwaza perwerdehiya 
zikmakî ya Kurdan asteng e. Li vir 
du rê hene. Yan hûnê perwerde- 
hiya zikmakî di makeqanûna nû 
de bi cîh nekin û ji qanûnan re bi- 
hêlin, yan jî hûnê perwerdehiya 
zikmakî weke xaleke cuda di ma- 
keqanûnê de bi cîh bikin. Mînak 
di makeqanûna Azerbaycanê, 
makeqanûna Rûsyayê de mafeke 
bi navê "mafê zimanê zikmakî” 
heye. Li gorî vê xalê hemû kes di- 
kare zimanê xwe yê zikmakî di 
perwerdehî, çand û hunera xwe 
de bi kar bîne. Ev xal wê di çêki- 
rina makeqanûnê de pirr bê nî- 
qaşkirin. 

BDP û partiyên din wê li ser vê 
xalê bikaribin li hev bikin? 

Bi qasî min bihîst, BDP dixwaze 
"mafê zimanê zikmakî” di make- 
qanûnê de weke xaleke cuda bê 
bicîhkirin. Lê partiyên din ên si- 
yasî li hemberî vê daxwazê der- 
dikevin. Eger xaleke ku 
astengiyan li pêşiya mafê zikmakî 
radike di makeqanûnê de bê bi- 
cîhkirin, ev pirsgirêk, hindik be jî, 
wê çareser bibe. 

Welatîbûna makeqanûnê jî nîqa- 
şeke cuda ye. Li gorî vê xalê her- 
kes weke "Tirk" tê dîtin. 

Di vê xalê de welatî na, Tirk tên 
ravekirin. Hemû kes weke Tirk 
tên nîşandan. Ev xeletiyeke mezin 
e. Li gorî qenaeta min BDP, AKP û 
CHP wê dê li ser ravekirina "we- 
latîbûna Tirkiyeyê” li hev bikin. 
Lê MHP wê dijberiya vê yekê 
bike. Bi ya min divê welatîbûn li 


ser nijadekê neyê ravekirin û ji 
nijadbûnê bê safîkirin. Divê wela- 
tîbûn an weke "welatiyê Komara 
Tirkiyeyê” yan jî tenê weke "we- 
latî” bê binavkirin. 

BDP dixwaze makeqanûn bêalî û 
notir be. Lê KADEP û HAK-PAR 
dixwazin di makeqanûnê de ni- 
jada Kurd bê destnîşankirin. 
Kîjan maqûl e? 

Li gorî min welatîbûna make- 
qanûnê çêtir e. Du taybetiyên vê 
yên girîng hene. Yek; welatîbûn li 


Bişertê ku serîli 
tundiyê neyê dayîn, 
divê partiyên ku bi- 
karibin serxwebûnê 
biparêzinjîbên ava- 
kirin. Divê partiyên 
ku serxwebûnê dix- 
wazin neyên asteng- 
kirin. 


ser nijadek nayê çêkirin, du; we- 
latîbûn weke amûra ragihandinê 
nikare bê bikaranîn. Li gorî qe- 
naeta min, welatîbûn divê li ser 
esasê nijadekê neyê terîfkirin û 
welatîbûn bêalî be. Yan jî divê di 
makeqanûnê de welatî neyên te- 
rîfkirin. Bila tenê berpirsyarî û 
mafên welatiyan bê ravekirin. 
Makeqanûna Danîmarkê wiha ye. 
Li gorî ravekirina makeqanûna 
Danîmarkê, welatî xwedî azadiya 
dîn û wijdanê ye. Eleqeya xwe bi 
nijad û baweriya kesî nayîne. Ra- 
vekirineke wiha maqûltir e. Li 
gorî hin derdorê Kurd jî, divê di 
makeqanûnê de bê gotin "Tirk û 
Kurd avakarên vî welatî ne”. Ev 
ravekirin jî pirsgirêk e. Lewre 
eger hûn herdu nijadan weke 
avakar bibînin, wê çaxê hûn nija- 
dên din red dikin. 

Hin derdorên Kurd dibêjin eger 
"nijada kurd" di makeqanûnê de 
cîh negire, wê înkara Kurdan 
dîsa bidome... 

Kurd êdî nayên înkarkirin, 
jixwe êdî kes nikare Kurdan di vê 
serdemê de înkar jî bike. Pêşve- 
çûnên li cihanê vê yekê ji holê 
rakir. Tirkiye êdî Kurdan înkar 
nake. Li aliyê din jî Herêma Fede- 
ral a Kurdistana îraqê heye. Her 
tişt li wir li ser Kurd û Kurdaye- 
tiyê dimeşe. Di rewşeke wiha de 
kes nikare Kurdan înkar bike. 

înkar qediya lê asîmîlasyon ber- 
dewam nake? 

Asîmîlasyona li ser Kurdan mi- 
xabin didome. îro astengkirina 
perwerdehiya kurdî, berdewam- 


kirina vê polîtîkayê ye. Her serê 
sibeyê zarokên kurd radibin, li di- 
bistanan dibêjin "xwezî bi wî 
kesê ku dibêje ez Tirk im”. Ev 
encam û nîşaneya vê yekê ye. 

Bi nîqaşên makeqanûnê re "per- 
gala serokatiyê" kete rojeva Tir- 
kiyeyê. Ev model ji bo Kurdan 
baştir e yan na? 

Li gorî min bi pergala parle- 
menterî, pergala serokatî û per- 
gala nîvserokatiyê jî mirov dikare 
demokrasiyê bi pêş bixe. Divê ra- 
yeyên navendî ji herêman re bên 
hiştin. Mînak li Amerîkayê parti- 
yên bi disîplîn nîn in, partiyên bê 
dîsîplîn hene. Daraz, rêveberî û 
qanûnçêkerî bi temamî ji hev ser- 
bixwe bin. Lê ger Tirkiye sîstema 
serokatiyê bipejirîne, wê çaxê 
neçar e herêmên xweser îlan 
bike. Kurd jî wê ji vê yekê payê 
xwe bigrin. Eger pirsgirêka kurd 
tinebûya, niha zû de Tirkiye ji 
xwe re modeleke xweserî, fede- 
rasyon an jî eyaletan ava kiribû. 
Lê ji tirsa ku wê "Kurd serê xwe 
rakin û veqetin”, Tirkiye pergala 
xwe naguhere. Bi ya min herçiqas 
Serokwezîr Recep Tayyîp Erdo- 
gan pergala serokatiyê diparêze 
jî, di nava AKPê de kesên dijbe- 
riya vê pergalê dikin jî hene. Se- 
rokkomar Abdullah Gul û kesên 
weke Bulent Arinç naxwazin per- 
gala serokatiyê çêbibe. Eger Tir- 
kiye bixwaze vê pergalê ava bike 
jî, bawer im rasterast nikare per- 
gala serokatiyê deyne. Dibe ku 
pêşî pergala nîvserokatiyê ji xwe 
re deyne. Li gorî min pergala nîv- 
serokatiyê wê zêdetir daxwazên 
AKPê bi cîh bîne. Eger ev sîstem 
çêbibe, daxwaza Kurdan a sta- 
tûyê û xwebirêvebirinê, bi qismî 
jî be, wê çareser bibe. Li gorî hin 
siyasetmedaran, Fransayê piştî 
ku pergala nîvserokatiyê anî, 
pirsgirêka Cezayîrê çareser kir. 
Pirsgirêka Cezayîrê bi pergala 
parlementoyê çênedibû. 

Herçar partiyên Kurdan jî di ma- 
keqanûna nû de dixwazin 4 dax- 
wazên hevpar bi cîh bên. 

Belê herçar partî û saziyên din 
ên Kurdan jî dixwazin nasnameya 
kurd bê qebûlkirin, mafê statûya 
siyasî bê naskirin, perwerdehiya 
bi kurdî bê pejirandin û mafê 
xwebirêxistinkirinê bê naskirin. 
Li gorî min ev daxwazên maqûl û 
rewa ne. Tê xwestin ku bi navê 
"Kurd û Kurdistanê” partî û sazi- 
yên sivîl bikaribin bên avakirin. 
Daxwaza xwebirêvebirinê dax- 
wazeke pirr maqûl e. Divê partî û 
sazî bikaribin bi navê "Kurd û 
Kurdistanê” bên danîn. Bi şertê 
ku serî li tundiyê neyê dayîn, divê 
partiyên ku bikaribin serxwe- 
bûnê biparêzin jî bên avakirin. 
Divê partiyên ku serxwebûnê dix- 
wazin neyên astengkirin. Ev yek 
wê bi xwe re zelaliyê bîne. Wê pê- 
şiya siyaseteke durû jî bê girtin. 
Ev daxwaz ne tenê ji bo çareser- 
kirina pirsgirêka kurd, ji bo de- 
mokratîkbûna Tirkiyeyê jî 
daxwazên rewa, demokratîk û 
xwezayî ne. 


Hevepyvîn: Maşallah Dekak 

Li Stenbola biçûk 

xwaringeheka kurdî ya navdar! 


Armanc Egîd Nêrweyî 

C emşîd Mihemed Ebdullah 
ji bajarê Silêmaniyê ye û ji 
sala 1996ê ve li Berlînê 
dijî. Ew xwediyê xwarin- 
geha navdar Lasan e ku xwarinên 
kurdî dipijîne. Ebdullah ji Rûdawê re 
diyar kir ku wî navê keça xwe li 
xwaringehê daniye. Li xwaringeha 
wî ligel xwarin û nanê germ ê bi 
tam, muzîka resen a kurdî jî heye. 

Rojane li xwaringeha Lasan bêtir 
800 nanên tenûrê tên çêkirin û firo- 
tin, bi awayekî paqij û bi tameke 
xweş. Ew bi komeke 6 kesî rojane 
nan dipijîne. Weke Cemşîd Mihe- 
med Ebdullah dibêje, muşteriyên 
nanê wî Kurd û biyanî ne û Alman jî 


hene: “Ji ber ku xwarina nanê te- 
nûrê pirr sivik e.” Cemşîd bavê du 
zarokên bi navên Lasan û Lewend e 
û ew ligel hevjîna xwe li Berlînê 
dijîn. Wêneyên wî ligel Serokê He- 
rêma Kurdistanê, Serokkomarê 
îraqê û pirraniya serokên partiyên 
Kurdistanî hene û herwiha huner- 
mend û rewşenbîrên Kurd hatine 
cem wî û li xwaringeha wî bûne 
mêvan. 

Ji 70 % muşteriyên wî biyanî ne 

Lasan xwaringeha Kurdan e lê 
wek ku xwediyê wê Ebdullah dibêje, 
“Kurd ji sedî 30 muşteriyên min in, 
lê ji sedê 70 muşteriyên min biyanî 
ne.” Ew derbarê sedemên çima Kurd 


kêmtir tên cem wî dibêje, “Em Kurd 
fêrî kultura derve nebûne û nizanîn 
çawa tevlî malbat û dostên xwe hef- 
tiyê carekê derkevin û li cîhekî weke 
xwaringeha me, ku bi tama xwarin û 
muzîka resen û xizmeteka pirr baş e, 
rûnin û xwarin bixwen. Tirk, Ereb û 
Fars bêtir ji Kurdan fêrî kultura 
derve bûne û bi kom, tevlî malbat û 
heya mêvanên xwe, tên cîhên dilve- 
ker û dema xwe lê diborînin.” 

Di dawiya axaftina xwe de xwediyê 
xwaringehê dibêje ji bo Kurdekî ji 
Başûr pirr zehmet e ku bikaribe di 
nava Tirkan de kar bike, ji ber ku “Tir- 
kan li Kreuzbergê weke Stenbola 
biçûk kirine û xwaringeheka kurdî ya 
navdar li Stenbolê min beriya sê sal û 
nîv avakir.” 




KurdûLobî 


Abdullatif Canimana 


R êxistinên Kurdan di 
doza kurdî û dax- | 
waza welatekî azad 
an jî federetîv de, tenê bi j 
çavên ideolojîk û leşkerî li 
doza xwe dinêrin. Ka di vê 
warê de çiqas serketine li 
holê ye. 

Lê bêlê pirr tiştekî bal- 
kêş e ku Kurd ji ber sede- 
mên bindestiya welatê 
xwe, (dewlemendiya ser û 
bin axa Kurdistanê), ti si- 
yasetekî baş û bi bingeh 
neanîne holê. Dewlemen- 
diya Kurdistanê sedema 
herî mezin e ku dijminên 
me Kurdistanê di bin destê 
xwe de dihêlin. 

Kurdên karsazên ku gel- | 
lek tişt bi destê wan dibe, ji 
ber sedemê tunebûna rê- 
xistinên xwe, ew nikarin 
wek karsazên Kurd jî bên 
naskirin. Ew karsazên Tirk, 


Siyaset bê aborî 
nabe, aboriya bê 
karsazanjîna- 
meşe. Divê ev 
herdu tişt bihev 
re bên biuka 
nîn. 



Ereb û Faris in. Ev jî rew- 
şeke ji jiyana neteweke bin- 
dest e ku xwe gellek trajîk 
li ber çavan dide raxistin. 

Siyasetmedarên welatên 
serbixwe di hemû beşên ji- 
yanê de xebat dikin. Tune- 
bûna rêxistineke karsazên 
Kurd kêmasî û valahiyeke 
gellek mezin e, ev jî bo 
hemû diasporaya Kurd 
wisa ye, bê guman ev jî 
dide zanîn ku siyaseteke 
Kurdistanê di vê warê de 
xwediyê ti taybetmendiyek 
nîne. Hêjayê gotinê ye ku 
Hikûmeta Herêma Kurdis- 
tanê dikare piştgirî bide 
karsazên Kurd, da ku rêxis- 
tinek li ser hîmê karsaziyê 
were damezrandin. 


Karsazên her welatekî fi- 
roşkerên welatê xwe ne. 


Ger firoşker nebin, ew 
welat jî nikare bikeve nav 
pêwendiyên navnetewî. Ji 
ber ku karsaz li pey berje- 
wendiyên xwe ne, sînorên 
ti welatan jî nasnakin. Ji 
ber vê jî hewce ye em qala 
globalîzmê bdikin. Ku 
mirov rola xwe di nav glo- 


balîzma îro de baş bilîze, 
wê karsaz jî karibin xiz- 
meta welatê xwe bikin. 

Me di destpêkê de got ku 
dewlemendiya Kurdistanê 
bela serê Kurdan e. Belê 
dewlemendiya Kurdistanê 
bela serê me Kurdan e, ji 
ber ku feyda vê dewlemen- 
diyê nagihije Kurdan. Dibe 
ku Kurd di vê warê de jî 
çek bi destê xwe bixin, ev jî 
rêyeke sazkirina dezgehên 
karsaziyê ye. Ev jî di nav 
xwe de dibe sedem ku abo- 
riya Kurdan divê bi profes- 
yonelî bixebite. Bê rêxistin 
bazirganiya Kurdan nagi- 
hije ti dîsîplînê. 

Tirk dibêjin ku ew li Al- 
manyayê ji sedî bîst û pên- 
can grûba herî mezin ya 
hemû biyaniyên li Alman- 
yayê pêktînin. Ji sedî bîst û 
pêncê grûba herî mezin ya 
ku Tirk iddia dikin, nîva 
wan zêdetir Kurdên ji Ba- 
kûrê Kurdistanê ne. Ku Kur- 
dên ji başûr û ji parçeyên 
din jî di nava Kurdên Bakurê 
Kurdistanaê de werin hesi- 
bandin, bê guman hêza 
aborî ya Kurdan ji grûba 
Tirkan derbas dibe û hê- 
zeke gellek xûrt jê çêdibe. 

Herwiha tê gotin ku 80 


hezar karsazên Tirk li Al- 
manyayê hene. Mirov di- 
kare bi hêsanî bêje ku nîva 
wan karsazan Kurd in. Ku 
kurdên ji perçeyên din jî li 
ber çav werin girtin, hej- 
mara Kurdên karsaz li gor 
grubên din yên biyanî digi- 
hije asteke bilind. Hejmara 
karsazên Kurd di navbera 
40 û 60 hezaran de ye. Ev 
potansiyel dikare karên 
cûrbecûr pêkbîne ku ka- 
ribe li ser rewşa polîtîk a 
Kurdan jî bi awayeke erênî 
bandorê bike. 

Li Rojhilata Navîn hinek 
welat hene ku beriya 40-50 
salan ew jî bindest bûn. Ji 
ber lîstina rola xwe ya erênî 
û xebata lobiyê de gellek 
encaman politik bidest xis- 
tine. îro jî gellek welat di- 
karin bi rêya alîkarî û 
piştgiriya lobiyê li ser piyan 
bimînin. Herwiha dikarin li 
seranserê dinyayê bibin 
xwediyê gotinê jî. Ne şert e 
ku Kurd berê serbixwe bin 
û paşî bibin xwedîyê sermi- 
yanekê netewî. 

Organîzekirina sermîyanê 
rê li pêşiya siyaseta Kurdan 
vedike û rewşa gelê Kurd di- 
kare di qada navnetewî de 
cihê xwe yê aktuel bigire. 


Sîyaset bê abori nabe. 
Aboriya bê karsazan jî tune 
ye. Dîvê ev her du tîşt bi hev 
re werin bikaranîn. Ti dew- 
let bê organizasyonên sivil 
birêve naçe. Divê em li ser 
avakîrîna rêxîstînek an jî or- 
ganizasyoneke karsaziya 
Kurd bixebitin. Herwiha 
divê ew rêxistina karsazî ya 
ku were damezrandin ji 
hemû fikrên kurdî re veki- 
rîbe. Ji kîjan perçê Kurdis- 
tanê dîbe bîla bîbe, nêzîkê 
kîjan partiyên Kurdan dibe 
bila bibe, dîvê Kurdên kar- 
saz di nav sala 2012yê de 
xwe bîgîhînên rexistinek an 
jî organizasyonek. An orga- 
nizasyonên lokal, an organi- 
zasyonên netewî, an jî 
organizasyoneke navnetewî 
bê avakirin. Divê Karsazên 
Kurd raste rast têkiliya wan 
bi hev re çêbe. Bi alîkariya 
hemû medyaya kurdî divê 
em bo avakirina organizas- 
yona karsazên Kurd dest bi 
xebatê bikin. 

Bi hêviya welatekî azad 
û wekhevî û demokrasiya 
bi pratîk û ne teorîk. Bi hê- 
viya netewekî xwediyê 
hemû organizasyonên ku 
pêwistiya wan di hemû 
beşên jiyanê de hene. 


Parêzer Uzun 

Buroya Parêzeriyê 

Em li seranserê Almanyayê di xizmeta we de ne 

Beşên me yên kar 

Dadweriya Kar (Arbeitsrecht) 
Dadweriya Aborî (Wirtschaftrecht) 
Dadweriya Trafîkê (Verkehrsrecht) 
Dadweriya Werzişê (Sportrecht) 
Dadweriya Peymanê (Vertragsrecht) 
Dadweriya berpirsiyariya pizîşkî Arzthaftungsrecht) 


Navnîşan: 

Sonnemannstr. 3 
60314 Frankfurt am Main 

Tel.: 069 - 49 600 87 
Fax: 069 - 49 600 88 
email: info@kanzlei-uzun.de 
web: www.kanzlei-uzun.de 


Ji bo reklam, dîzayn û çapkirinê 
em di xizmeta we de ne. 

Reklama televizyon û rojnameyan, flayer, 
afîş, name, eşyayên xelatan, kovar, 
pirtûk, malperên înternetê, dawetname...htd. 
Bi kurtasî ji bo her pêwîstiyek we 
di aliyê reklam û çapkirinê de... 

Hûn jî xwe bighînin me... 

Hûn jî cihêwaziyê hîs bikin! 

Ferman Çomanî jeladizê 


Di ciwaniya xwe de soz dan hev... 


B 


eriya 35 salan Mihe- 
med Ehmedî (59) û 
Mirwet Ebasî (50) 
soza "emê bo hev 
bin, an emê nezewi- 


cin" dabûn hevdu. Kesûkarên van 
herdu evîndaran bi dirêjahiya 
van 35 salan di rêya hevgihiştina 
wan de asteng bûn. Lê di meha 
borî de herdu evîndar ketin qe- 
fesa zêrîn a hevjîniyê. Ev herdu 
evîndar niha di xaniyekî biçûk de 
li bajarokê Qeladizê li Başûrê 
Kurdistanê meha hingivî derbas 
dikin. 

Mihemed ku di nava xelkê nav- 
çeyê û xizmên xwe de bi "Hacî 
Ayşe Reşê" naskirî ye, çîroka 
evîndarbûna xwe bo Rûdawê 
vegot: "Mala Mirwetê li gundê 
Bestestên ê girêdayê navçeya 
Sengese bû û bi serdanê hatibû 
Qeladizê. Dayika wê keça xalê 
min e û dema vegeriyan dayika 
min got divê tu ligel wan biçî. Em 
di rê de axivîn û ketin davên 
evînê û min ew razî kir ku bi min 
re bizewice." 

Mihemed heyam heyam ji Qela- 
dizê diçû Bestestên bo dîtina 
evîndara xwe. Piştî çar salan Mi- 
hemed diçe xwazgîniya Mirwetê, 
lê kesûkarên wê doza 3 keçên 
biçûk li himber Mirwetê dikin: 
"Tevlî ku mirovên me qayil bûn, 
lê ez razî nebûm ku ev keç bibin 
qurban. Ez careke din jî çûm 
xwazgîniyê û dayika wê her qayil 
nebû." 

Malbata Mirwetê berî 22 salan 
berê xwe dide Rojhilatê Kurdis- 
tanê û li gundê Mîraweyê yê girê- 
dayî qezaya Serdeşt bi cîh dibe. 
Lê vê dûriyê tiştek ji evîna van 
herdu evîndaran kêm nekir û bê- 
tirî berê ji hevdu hez dikin. Mihe- 
med dibêje: "Di vê demê de 
hertim haya me ji hevdu hebû û 


Mihemed û Mirwetpiştî 
35 salan gihiştin hev 

yên berê ji bîra me çûne." 

Mihemed dibêje çend caran ji wî 
re gotine Mirwetê birevîne, lê wî 
red dikir, "ji ber ku ez piştrast bûm 
ku emê rojekê bigihin hev." Mirwet 
jî bi heman şêweyî dibêje "xelkê di- 
gotin xwe ligel wî bide revandin. Di 
temenê ciwaniyê de ev daxwaz ji 
min bikira ez ligel wî diçûm, lê piş 
tre ez poşman bûm." 

Tevlî ku kesûkarên wan bo 
kirina vî xaniyê ku lê dijîn ari 
riya wan 


piş- 

ava- 

'J 



“Dibêjin dayika min bi wî 
şertî dabûn bavê min, ku 
eger keçeke wan çêbû, ew 
wê keçê bidin xortekî 
malbata dayika 
min.” 


k i - 
rine jî, lê 


/n 


Mirwet û Mihemed 





me rewşa hevdu pirs dikir. Dema 
Mirwet bi serdan dihat, me bi te- 
lefonê ligel hevdu diaxivî." 


101 misqalênzêr... 


Mihemed Piştî 35 salên evînda- 
riyê careke din diçe xwazgîniya 
Mirwetê, lê vê carê kesûkarên wê 
qayil bûn: "Min Mirwet li îranê li 


cem melayekî mehr kir û paşê 
min ew anî Qeladizê û li dadgehê 
girêbesta hevjîniyê çêkir." Mihe- 
med herwiha got "min ew li ser 
101 misqalên zêr mehr kiriye. Lê 
min 11 misqal bo wê kirîne û 90 
misqalan jî deyndar im." 

Mirwet Ebas jî bi şermokî di- 
bêje "tevlî ku ez ji Mihemed dûr jî 
bûm, lê min dizanî ku ew ne ze- 
wicî ye û li hêviya min maye. 


Loma her kesê ku dihat xwazgî- 
niya min, min ew bi hêncetekê 
red dikir. Me soz dabû hevdu." 

Mirwet piştî ku hat mehr kirin, 
rêya qaçax a sînorê navbera dew- 
leta îran û îraqê di 3 demjimêran 
de derbas kir, heta ku giha Mihe- 
med. Niha ew di xaniyekî du odeyî 
de dijîn. Mihemed dibêje "evîna 
me piştî 35 salan roj bo rojê bêtir 
nû dibe. Ji xweşiyan hemû tehli- 


ti dahateke 
wan tine. Mihemed 
mûçeyekî mehane wer- 
digre ku tenê 75 hezar Dînar e (60 
Dolar) û îmkanên wî yên karkirinê 
jî tine, loma ew doza arîkariyê ji hi- 
kûmetê dike. Mihemed nikarîbû 
daweta xwe û Mirwetê jî li dar bixe, 
"me govend saznekir, tenê mirovên 
me yên nêzîk hatin û me hinek 
wêne girtin. Ji aliyekî temen û ji ali- 
yekî din jî mesela darayî asteng 
bûn bo sazkirina ahengê, yan me 
dixwest em dawetê bikin." 

Ji ber meziniya temenê wan, 
hêviyên çêbûna zarokan bo 
herdu evîndaran kêm e, lê dîsa jî 
hêvî dikin ku xweda zarokekî 
bide wan û dibêjin, "eger keçeke 
me çêbû, emê rê lê negirin û divê 
ew bi xwesteka xwe bizewice." 


Piştî 55 salan hatin berdan 


in be 


Fatê û Ayşê di dergûşê de mehr ki 


Ferman Çomanî Sengeser 


L i devera Raperîn, li Başûrê 
Kurdistanê, bi hewlên ça- 
lakvana mafê jinan, Few- 
ziye Mela Nebî, tenê îsal 95 keçên 
ku bi zarokatî hatine mehrkirin, 
karîne berdana xwe bidin qebûl- 
kirin û azadiya xwe bistînin. Few- 
ziye Mela Nebî kariye heta niha 
150 keçên di vê rewşê de bide 
berdan. Du keçên ku van rojan bi 
arîkariya Fewziye xwe dane ber- 
dan, Fatê Resûl Mistefa (55) û 
Ayşe Şêxe (59) ne. Her yek ji wan 
ev 55 sal in ku çaverê bûn, heta ev 
kesên ew bi zarokatî mehr kiri- 
bûn razî bûn ku wan berdin. 

Beriya 55 salan, dema Fatê ji 
dayik bû, ew li xortekî hat mehr- 
kirin. Fatê dibêje: "Dibêjin dayika 
min bi wî şertî dabûn bavê min, ku 
eger keçeke wan çêbû, ew wê keçê 
bidin xortekî malbata dayika min. 


Wate, berî ku ez bêm ser dinyayê, 
bazara min kiribûn û dema ez 
hatim ser dinyayê, wan rasterast 
ez li pismamekî dayika min mehr 
kirim û berî mehekê ez berdam." 

Fatê heta niha nezewicî ye. Heft 
salan berê jî, dema bavê wê wefat 
kir, ew bi tenê ma û niha li gundê 
Derekotrî ye girêdayî navçeya 
Sengeser di xaniyekî axê de dijî û 
bo peydakirina pariyê jiyanê jî du 
çêlekan xwedî dike. Ew dibêje: "Ev 
kesê ku ez lê hatibûm mehrkirin, 
gellekî daxwaz kir ku ez pêre bi- 
zewicim, lê ez pê razî nebûm û 
min hertim xwe jê dûr dikir û her 
cîhê ew diçûyê ez nediçûm wir." 
Ev kesê ku Fatê lê hatibû mehrki- 
rin, bavê xort û keçekê ye. Fatê di- 
bêje heta wê roja ku ew berda jî, 
vî zilamî her dixwest ew bizewi- 
cin: "Eger ez di dergûşê de lê 
mehr nekiribûma, ezê pê re zewi- 
cîbûme. Lê eger min daxwaz bi- 


kira, wî ez bernedidam û min jî wê 
şerm bikira ku doza berdanê 
bikim. Lê niha ku ez hatime ber- 
dan, êdî temenê min mezin e û ez 
naxwazim bizewicim." 

Ayşe Şêxe bi heman şêweyê Fatê 
bi zarokatî, di temenê 4 salî de, ha- 
tiye mehrkirin. Ayşe ligel Fatê ha- 
tiye berdan û li heman gundî jî dijî. 
Ayşe dibêje: "Dema mamê min jin 
anî, ez û keçeke din li şûna jina 
mamê min dan. Min jî ji ber kesa- 
tiya bav û mamê xwe ti carî doza 
berdanê nekir, dilê wan ji min re 
girîng bû. Ew kesê ez lê hatibûm 
mehrkirin jî ez bernedam, tevlî ku 
9 zarokên wî jî hebûn." 



Ayşe Şêxe 


Fatê Resûl Mistefa 


Adetên eşîrî 


Ayşeya niha 59 salî li mala bi- 
rayekî xwe dijî û ji hikûmetê dix- 
wazê ku mûçeyekî mehane bide 


wê. Axa Şêxe (37) erkê xwedîki- 
rina Ayşê girtiye ser milê xwe. Ew 
dibêje: "Ji ber zalbûna adetên 
eşîrtî, kesî keç û xwişkên xwe ne- 
dikirîn heta dizewicîn, loma me jî 
xwişka xwe nekirî. Bêguman ev 
mehrkirin jî sedemek bû ku 
xwişka me nezewice." 

Çalakvana mafên jinan ya ji ba- 
jarokê Sengeserê, Fewziye Mela 
Nebî, ku bêtiriya demên xwe bo 
rizgarkirina van keçên ku bi zaro- 
katî hatine mehrkirin terxan ki- 
rine, ku ew bi xwe jî yek ji van bû, 
dibeje ku niha navê bêtirî 100 


keçan li cem wê hene û ew bo 
berdana wan dixebite. Fewziye 
derbarê van herdu keçên bi 
temen dibêje: "Min dît ku temenê 
van herduyan kamil bûye û min 
zanî ku ew şerm dikin doza ber- 
danê ji mezinan bikin. Loma me ji 
desgirên wan xwest ku ew wan 
azad bikin. Bi rastî mixabin ku ji 
ber zalbûna adetên eşîrtî kesûka- 
rên wan jî berê neçûne keçên xwe 
bikirin, loma heta niha mane û 
nezewicîne û bûne qeyre [keçên 
ku temenê zewacê derbas kirine 
- Rûdaw]." 

Nêrîn 

Pirsa Kurd, ol û nijadperestiya desthilatê -1 


Selahattin Çelîk 


B 


êguman dîroka olan 
bi dîroka mirovan re 
hevrast diçe. 01 hê- 
maneke bingehîn a 
jiyana civakî ye. Û 
rast e ku ol bi peyamên dadmendî 
û wekheviyê derdiketin. Lê di 
pratîkê de encam berevajiya van 
peyaman e. Desthilatdar, dagirker 
û mêtinger ol û baweriya girse- 
yan ji bo berjewendiyên xwe bi 
kar tînin. 

Em dûr neçin, di dîroka nêzîk 
de rewşa Kurdan bidin ber çavên 
xwe. Her çar dewletên serdestên 
Kurdistanê xwedêgiravî bi bawe- 
riya îslamê tevdigerin. Her tim 
qala dadmendiya îslamê û bira- 
tiya Misilmanan dikin. Lê ev çi 
dadmendî û biratî ye ku her tim li 
dijî Kurdan e; yên din azad, Kurd 
kole ne; yên din dewlemend, 
Kurd hejar in; ziman û çanda yên 
din azad, lê ya Kurdan qedexe ye. 

Em baş zanin ku gava desthila- 
tên Tirkye, îran, îraq û Sûriyê 
komkujî li dijî Kurdan dikirin, pe- 
yamên îslamî bi kar dianîn. Ji 
1880Î heya demên dawî kesaye- 
tên olî rêberiya berxwedan û ra- 
perinên Kurdan kiribûn. Şex 
Ubeydullah, Şex Seîd, Seyîd Riza, 
Qazî Muhammed û Mistefa Bar- 
zanî serokên olî bûn jî. Zêdeyiya 
wan, ji aliyê xwedêgiravi Misilma- 
nan hatibûn daleqandin. Li Tir- 
kiye, îran, îraq û Sûrîyê ti 


zanyarên îslamê ev bûyer neanîne 
rojeva xwe, ti gotinên wan li ser 
tine ne û hêjî darvekirinan û ve- 
şartina termên serokên Kurdan 
şermezar nakin û ti nakokî di nav 
tevger û helwesta xwe de nabînin. 

Di 1924ê de li Elkê (Beytûşşe- 
bap) eşîran li pêşberî arteşa tirk 
li ber xwe dan. Ji aliyê Sêrtê, di ser 
Berwarî de, yekîneyên artêşa tirk 
ber bi Elkê ve diçûn. Di pêşiya leş- 
keran de melayekî dengxweş 
hebû. Bi dengekî zîz û bilind 
Quran dixwend. Vê jî bandor li 
Kurdan dikir. Lê li leşkerên tirk 
nedikir, wan komkujiya xwe ber- 
dewam dikirin. Di 1984ê de, li de- 
vera Elkê, gundiyekî pîr ji eşîra 
Jirkiyan ev bûyera balkêş û sosret 
ji min de got. Wî bi xwe hingê şa- 
hidiya bûyerê kiribû. 

Li Kurdistana Rojhilatleşkerên 
Xumeynî li ser navê îslamê Kurd 
gulebaran dikirin. Wêneyên gule- 
barankirinê li dinyayê dibûn wê- 
neyên yekemîn yên salê. îran li 
ser navê îslamê tekoşerên kurd 
darvedikir û hêjî dike, him jî bi 
awayekî qebûxwestine. 

Helepçe, sal 1988ê, êdî di me- 
jiyê me de, bi awayekî ku qet der- 
nekeve cîh girtiye. 5 hezar 
Kurdên bêguneh bi çekên jehr 
hatin qirkirin. Saddam Huseyn di 
heman salê de komkujiyên xwe 
berdewan kirin. Nêzîkî 200 hezar 
Kurd hatibûn kuştin. Ji xaçperes- 


M af nabin mijara nîqa- 
şan. Eger rapeçek 
(xesb) li ser mafekî 
hebe, divê bêgengeşî 
rabe, derfetê nede hewildanên 
tûnd û tûjiyê. Di sazûmanên de- 
mokratîk de, zagon çarçoweya 
erk, sûc, ceza û çawaniya sepan- 
dinê digrin nav xalên xwe. Her- 
weha qedexekirina mafan nabin 
mijara xalên makezagonê jî, ku 
berevajî makezagon çarçoweya 
serweriya dewletê diçespîne. 

Nabe ku mafên miletê kurd jî 
bibin mijara zagon û makezago- 
nên dagirkerên Kurdistanê. Mi- 
xabin rewşa îro ne weha ye, ji 
ber ku zagonên dagirkeran ne 
demokratîk in, herweha çandekî 
demokratîk hêjî li van welatan 
cîh negirtiye. 

Ji ber vê, mixabin gellek caran 
ji dagirkeran peyamên ji hedê 
xwe der, tên bihîstin. 

Herî dawî Nurî Malikî bal ki- 
şand ser makezagonê, ku make- 
zagon rê nade çarenivîsa gelê 
kurd. Li Bakurê Kurdistanê pe- 
yamên weha her roj tên bihîstin. 
Ev jî ne li ser çarenivîsê, gengeşî 
negihiştiye wê astê, carinan li 
ser perwerdeya bi zimanê kurdî, 
lê pirranî li ser çend mafên 
"marjînal" e. 

Heçku, makezagon peymanên 
civakî ne, ku ew sazûmana vî 
welatî diyar dikin. Gellekî girîng 


Mahmut Kilinc 



Mitîngerî weha ye, 
bi mebesta ku per- 
gala xwe bidomîne, 
wijdan didin aliyekî, 
dikeve paş perdeya 
nirxên pîroz. 



Hertimqala dad- 
mendiya îslamê û bi- 
ratiya Misilmanan 
dikin. Lê ev çi dad- 
mendî û biratî ye ku 
hertim li dijî Kurdan 
e; yên din azad, Kurd 
kole ne; yên din 
dewlemend, Kurd 
hejar in; ziman û 
çanda yên din azad, 
lê ya Kurdan qedexe 
ye. 




tan çek dikirîn, birayên xwe yên 
misilman, lê yên ne ji nîjada xwe, 
qir dikirin. Çi bû? Konferansa 
Dewletên Misilman, bi yek gotinê 
be jî, komkujî û nîjadkujî şerme- 
zar nekirin. Ji ber ku yên hatibûn 
kuştin Kurd bûn. 

Em hêjî pêve herin: Kenan 
Evren dibe ku di jiyana xwe de 
bergê Quranê ranekiriye, eşheda- 
nînê nezane, ti caran nimêj neki- 
riye, lê di serdema 
serokdewletiya xwe de, di civînên 
xwe de, ji Quranê ayet dixwendin 
û digot ku "şervanên kurd xaçpe- 
rest û ermenî ne.” 

Ez bi sedîsed jê bawer im ku 
Tansu Çiller nezane Kabe li kû ye 
û berê wê bi kû derê ve ye. Lê se- 
rokê dezgeha Diyaneta Tirk li pişt 
vê kesa gemar disekinî û peya- 
mên kiret weke "rakirina termên 
kesên bi AIDSê dibe, lê ya şerva- 
nên Kurd nabe” didan. Û ev kes 
xwedêgiravî berpirsiyarê serekê 
yê ola îslamê bû. 

Balafirên tirkan ayetên olî dia- 
vêtin her gund û bajarên Kurdan. 
Bi tamîmên Diyanetê melayên 
mizgeftan li dijî tekoşîna Kurdan 
weaz didan û hêjî didin. Ji Baasê 
heya çepgir û bizavên olî yên tun- 
drew, di nexşeyên Ereban de Kur- 
distana Başûr û Rojava di nav 
xaka Ereban de ye. Herçiqas li 
Başûr herêma xweser hebe jî. Li 
nexşeya Rojhilata Navîn binêrin, 


ka çend dewletên ereban hene? 
Gellek ji wan, dev ji komhejmara 
Kurdan berde, ji bajarê Amedê jî 
biçûktir in. Misilmanên xwedêgi- 
ravî birayên me, herêmeka xwe- 
ser jî ji me de zêde dibînin. 

Li belavokên El-Qaîde binêrin, 
gelên kole û bindest ên misilman 
tên rêzkirin: Afganîstan, îraq, 
Bosna, Çeçenîstan û her car Filîs- 
tin heye, lê ti caran mirov rastî 
navê Kurdan naye. Weke ku Kurd 
tine bin, anjî weke ku Kurd ne mi- 
şUman û ne însan in. Xwedêgiravî 
El-Qaîde rêxistineke înternasyo- 
nalîst ya îslamî bû. Lê eşkere ye ku 
gava pirsa kurd derketiye pêş, nî- 
jadperestiyê xwe dida pêş û dest. 

Diyar e ku di diyardeyê de na- 
kokiyek heye. Di Quranê de ji bo 
rewadîtina zordariya li ser Kur- 
dan û qedexekirina nirxên wan 
ên netewî ti peyam tine ne; bere- 
vajî wê, dihat destnîşankirin ku 
“mirovahî ji gelan û êlan pêk 
dihat” û dîsa dihat diyarkirin ku 
“mirovê ku li himberî qewma 
neheq û zilmdar raneweste, nî- 
jadperest e.” 

Ji Kurdên ji rêzê, heya yên 
oldar, rewşenbîr û zanyar, erkeka 
awarte li pêşiya me ye; ku em li 
ser vê nakokiya bûyerê bisekinin, 
lêkolîn û hûrnêrînan li ser sede- 
mên wê bikin û encaman jê der- 
xînin û li gorî encaman helwestê 
wergirin. Him jî bi lezgînî. 


Mafû retorîka olî 



e ku makezagonek demokratîk 
hebe û dewlet û desthilat rêz lê 
bigre û xalên wê bisepîne. 

Eger ew nebe, rewşek nû der- 
dikeve holê û layên siyasî, an 
gelek û kêmjimarên wî welatî, 
mafê wana heye ku helwestek si- 
yasî ya nû bigrin. Ev him mirovî 
û him jî hiqûqî ye. 

Li îraqê heta îro ne tenê Ma- 
likî, hikûmetên berê jî rêz li ma- 
kezagonê negirtin. Dîktatorekî 
din li Bexdayê aj dide an nade 
ew mijarek din e, bicîhneanîna 
maddeya 140ê ya makazagona 
îraqê tenê bes e ku gelê kurd 
helwestek siyasî ya nû bigre. 
Heta rêvebiriya Başûr dereng 
ma. Lewra, desthilata Bexdayê 
rêz li makezagonê negirt/nagire 
û ne diyar e ku wê çawa û kîjan 
çaxî maddeya 140ê bicîh bike. 

Niha li Bakur jî gengeşiyek 
berdewam e. Ji ber ku "makeza- 


gonek nû" tê nivîsin, gengeşiyên 
di vê mijarê de gellekî girîng in. 
Lê belê fêla hikumetê ne paqiş e, 
dilê wê tine ye ku di makeza- 
gona nû de dev ji nijadperestiyê 
berde û qet nebe pêşîya perwer- 
deya bi zimanî kurdî vebe. Jixwe 
bilêvkirina federasyon, xweserî 
an statuyekî siyasî wekî daxwa- 
zek "heram" tê dîtin û bi ya wan 
divê kêsên van tiştan dixwazin 
bêne cezakirin. Him jî xwe dis- 
pêrin xweşbêjeyên (retorîk) olî. 

Bêfikare gellek caran zimandi- 
rijiya parçeyên din yên Kurdis- 
tanê dikin. Binêrin, bi navê Prof. 
Abdulkerim Zeydan aqildanekî 
hikûmeta tirk li ser helwesta Ba- 
şûrê Kurdistanê û pirsgirêka Ker- 
kûkê qaşo "fetwayek" çawa dide: 
"Peyana (teşebbûs) ku bi awa- 
yekî federalî an sitema herêmî 
îraqê qet bike, herhal (ferz) divê 
bê tine kirin. Ji kesên dixwazin vî 


tiştî bikin re bi fiîlî, bi gotin, bi 
pesandin, bi aborî û hwd. alîkarî 
ne caîz e. Heta bi kesên weha re 
divê pêwendî qut bibin û li dijî 
vana helwestek protestoyî bê 
stendin. Peyanek weha guneh e û 
rewa ye ku kesên peyan didin 
bêne ceza kirin." 

Niha li Tirkiyeyê êdî mafên 
miletê kurd bi nirxandinên olî 
têne bilêv kirin. Retorîkên olî û 
mafên miletê kurd di heman he- 
vokê de cîh digrin. Divê mirov 
bipirse, çi pêwendiya federa- 
lizma welatekî wek îraqê û Tir- 
kiyeyê bi "qet bûna ummetê" ve 
heye? Mitîngerî weha ye, bi me- 
besta ku pergala xwe bidomîne, 
wijdan didin aliyekî, dikeve paş 
perdeya nirxên pîroz. 

Hemî gelên misilman dewle- 
tên wana hene, "ummet" bi vê 
qet nebûye, çima bi nîv-dewleta 
kurdî qet bibe? 

Sedemên lawazbûna bihîstinê 




© Qerebalixa zêde: Li tenişta dengê 
bilind karkirina berdewam dibe se- 
demê lawazbûna hesta bihîstinê û 
carna jîji dibe sedemê kerrbûnê. Dora 
30 milyon amerîkîji ber karên xwe ra- 
berî metirsiya ji destdana hesta bihîs- 
tinê ne. Lewma ji bo kesên ku li kêleka 
dengê bilind kar dikin, pispor dibêjin, 
wergirtina bêhnvedanê yan bikara- 
nîna parêzerêguh pêwsit e. 

® Birîndarî yan lêdana tund: 

Lêdanyan derbên tund li serî carina 
dibe sedemê livandina hestiyên guhê 
navîn, yan jî ziyanê digihîne dama- 
rekî. Guherîna ji nişka ve ya stresa 
derveyî, wekfirînyan noqbûna di avê 
de xeter e, bikaranîna darikên paqij- 
kirina guhê hundir dibe ku bibe se- 
demê teqandina perdeya guh. 

® Derman: Bandora hinek derma- 
nan dibe sedemê lawazkirina hesta 


bihîstinê, hinek dermanên dijî bakte- 
riyan, (çareseriya kanserê) lewma 
divê bi şêwira doktor nebe û ji neça- 
riyê nebe ti dermanek neyê bikaranîn. 
Herwiha bikaranîna Asprîn ji bo de- 
meke dirêj hesta bihîstinê lawaz dike. 

© Nexweşiyên demdirêj: Hinek 
nexweşiyên demdirêj ku ne girêdayî 
guh in dibin sedemê lawazkirina bi- 
hîstinê, ew jî ji ber kêmbûna hatina 
xwînê ji bo guhê navîn û mejî wek 
nexweşiyên dil, şekir û daketina ber- 
giriya laş. 

© Dengê bilind yê ji nişka ve: Ji ber 

dengê pirr bilind û ji nişka ve (wek te- 
qeya demançe, teqîn, lîstikên agirînî) 
dora ji sedî 71ê ciwanên amerîkî asta 
bihîstina wan nizim e. 

© Zimîniya aheng û konseran: 

Dengê stranên bilind, dû re di guh de 


dubare dibe, (jê re tê gotin zimînî) 
carna rêjeya bilindiya dengê konse- 
rekê digihe 110 dîsîplan, ew jî ewqasî 
bilind e ku bibe sedemê ji destdana bi- 
hîstinê piştî 15xulekan.Ji destdana bi- 
hîstinê rû dide ger kesek ji bo demeke 
dirêj li pêşber dengekî 85 dîsîplî de be. 

© Headphone: Di dema guhdarîki- 
rina muzîkekê yan her tiştekî bi he- 
adphone, yê li tenişta te, pêwîst e 
dengê wê kêm bikî, bilindiya dengê 
headphone, bikaranîna wê ji bo de- 
meke dirêj, dibe ku bibe sedemê ji 
destdana bihîstinê. 

© Kombûna mûma di nava guh de: 

Mûma ku di nava guh de heye, ji pîsîtî 
û bakteriyan kanalê diparêze, lê ca- 
rina ew mûm kom dibe û req dibe, ev 
jî li ser bihîstinê bandorê dike û dibe 
ku guh azar bike jî. 

© Nexweşiyên zarokan: Hinek nex- 
weşiyên zarokan bandorê li ser bihîs- 
tina zarokan dikin. Mînak: kulbûna 
guhê navîn dibe sedemê qelsiya bihîs- 
tinê. 

© Pîrî: Ligel zêdebûna temen hêza bi- 
hîstina guhan lawaz dibe, ger mirov 
di tevahiya temenêxwe deguhên xwe 
parastibin jî her lawaz dibin. Rêyek 
tune ji bo girtina rê li ber lawazbûna 
bihîstinê li cem kesên pîr, lê rê hene ku 
vêyekê kêm bikin, wek çareseriyên pi- 
zîşkî. 




Mezopotamya 

Weqfa Şandina Cenazeyan 


Xaçepirs 



Mezopotamya 
canazeyên 
we dişîne 
herçar beşêrf^ 
Kurdistanê 


Di rojên dijwar de 
em bi we re ne 


Tei, 02331 - 47 33 886 

Mobil: 0178 - 18 56 970 
0172-27 24163 



Navnîşan: Frankstr. 6 • 58135 Hagen/Almanya 
E-Mail: sigortaci-alp@hotmail.de 

www.mezopotamya-cenazefonu.com 

Çeperast: 1-Misilman ji fi- 
lehan re dibêjin, xwedêne- 
nas, ate - Boyax kir, rengo 
rengo kir, neqiş kir. 2- Agir 
e, dişewitîne, xeter e - Di 
zimanê tip ê de arkun, na- 
mûsa jinê (berepaş) - Ra- 
ketin, nivistin, di xew re 
çûn. 3- Zîvronek, fitlonek - 
Kurtkirina navê Zeynep 
(berepaş) - Mektûp, reşbe- 
lek. 4- Mirovî, mirovatî - 
Notayek (berepaş) - Stra- 
nên bê xwedî, stranên ge- 
lêrî û xwedî ne diyar. 5- Li 
Pakistanê bajarek (bere- 


paş). 6- (îmmanuel.) fîlo- 

zofekî Alman ku di sala 
1724 an de çêbûye - Bi zi- 
manê Swêdî axavtin, peyi- 
vîn. 7- Kulîlkek zer û 
bîhnxweş - Heke, eger, 
meş, seyran. 8- Damar, reh, 
kok - Pê mû tên hilkirin, 
meqesê mûhilkirinê. 9- Fê- 
kîyek kesk û şîrikî - Navê 
dans û govendek Îskoçî. 10- 
Navekî jinan, jina nermik - 
Sê tîpên gotina "revok". 

Serejêr: 1- Valakirin, wê- 
rankirin, xirakirin. 2- Êş, 


Nehiştina qelewiyê 
bi rêya bacê 



Y ek ji mamosteyên diyar 
yên beşa saxlemiya 
giştî ya Zanîngeha Oxfordê 
ji hikûmeta Brîtaniya dax- 
waz kir baceke zêde bavêje 
ser xwarinên ku ziyanê di- 
gihînin saxlemiya giştî û 
brîtaniyan qelew dikin. 

Dr. Michael Rainer dibêje 
pêwîst e bacekî ku bi qasî 
du caran li nirxê wan be, li 
ser vexwarinên xazî û têr 
dohn bê danîn. 

Dr. Rainer eşkere kir ku ji 
her çar brîtaniyan ya yek 
qelew e yan jî giraniya wî 
zêde ye. Ev jî wisa dike dez- 
geha xizmetguzariya tendi- 
rustiyê ya niştimanî salane 
8 milyar Dolaran zerer bike. 

Navbirî navê vexwarinên 
ku divê bac li ser wan bê 
danîn diyar kirine û herwiha 
bac ji ser fêkî û sewzeyan 


jan, agirpêketin - Adet, 
tore, çand. 3- îmkan, mecal, 
derfet - Du tîpên gotina 
"car”. 4- Ajansa Anadolû yê 
- Xilas, bê kêmasî, tevahî, 
erê. 5- Li der û dora Mêr- 
dînê kêmneteweyek nîv 
Kurd û nîv Ereb - Heywa- 
nek bi strî, derhêner Bah- 
man Gobadî ew firandibûn 
ezmanan. 6- Kesê ku çop û 
zibil ji kolanan dide hev 
(berepaş). 7- De 
Janeîro,duyemîn bajarê 
mezin li Brezîlyayê - Agir, 
namûs, heya - Deng, awaz, 


(şînkatiyan) bê kêmkirin. 

Berê Denmark bac li ser 
dohn daniye û xwarinên ku 
rêjeya dohn di wan de bi- 
lind e giran kiriye, herwiha 
li Fransayê jî bac li ser 
Pepsi û Coca cola hatiye 
danîn, ev jî salane 400 
hezar kesan ji qelewiyê di- 
parêze û du hezar kesan jî 
ji mirinê diparêze. 

Dr. Rainer dibêje: "Ne gi- 
rîng e xwarin germ yan sar 
be, ji xwarinên lezgîn yan 
xwaringehan be, tiştê gi- 
rîng ew e pêwîst e bacekî 
zêde li ser her xwarinekê 
bê danîn ku ziyanê dide 
tendirustiya mirov, divê ji 
xwarinên bi doh bê destpê- 
kirin heya xwarinên şêrîn û 
şor, ger ev tedbîr neyên gir- 
tin jî êdî rêjeya qelewiyê du 
caran li niha zêdetir dibe." 


sewt. 8- Bi rengên cuda 
boyaxkirî, neqişandî, ren- 
gane (berepaş). 9- Kesên 
ku goşt naxwin, pincarxur 
(berepaş). 10- Destnîşanki- 
rina tiştekî - îş, xebat, fêde 
- Bangkirina li dû zilaman - 
Li Swêd, Norwêç û Danî- 
markayê sendîqeya karki- 
ran. 11- Çêbû, hat dinyayê, 
şîn hat. 12- Deng, awaz. 13- 
Tîyatro, lîztika ser dikê. 14- 
Bangdana melê, gazîya ji bo 
nimêjê. 15- Navekî mêran, 
navdar. 16- Xwedîyê huner, 
mahîr, pispor (berepaş). 

ZAIOK 


Eger dayik şad be 
zarok jî şad e... 


i cjor lêkolîneke nû, şadî û 
kefxweşiya dêbavan di jiyana roj 


Itfpde, bandorê li ser şadî û kêfxweşiyc 
zarokan jî dike. 

Lê şadî, an jî neşadiya bavê, bi qasî 
dayîkan banaorê li ser zarokan nake. I ê- 
ko diyar dikin eger dayîk di nav malê 
de hertim kêfxirab bin, zarok jî li derve, 
li dibistanê nebextewar dibin u têkiliyên 
wan ên josyal jî xirab dibin. 


S ilav hevalno, ez Re- 
wend im,^9 salî me û 
di pola sêyem de dix- 
wînim. Ez ligel malbata xwe 
li welatê Norwêcê dijîm. Ez 
ji çêkirina wêneyan gellekî 
hez dikim. Hûn dizanin ma- 
moste gellekî xwe di ber 
me de diwestînin û kedê di 
ber me de didin. Lewma 
dema ez mezin bûm, ez 


dixwazim bibim mamoste. 
Ez heya niha çar caran 
çûme Kurdistanê, gellekî 
kêfa min ji Kurdistanê re 
tê û ez dixwazim ku dêba- 
vên min bizîvirin Kurdis- 
tanê. Ez nizanim hûn ji 
kîjan stranan hez dikin, lê 
ez hem ji dengê Şakîra, 
hem jî ji stranên Ezîz 
Weysî gellekî hez dikim. 


a§xa|\j :Aisjag 


Amedekirina rûpela zarokan: Sevda 


Rojbûn an jî fahiya te ye û tu jî dixwazî wêneyê 
xwe li vir bibînî? Ji me re bişîn: info@rudaw.eu 


Hejmaran gire bide 


Çiyayê bê kevir 
Deryaya bê av 
Daristana bê dar 
Bajarê bê mirov. 
Ew çi ye? 































































